
FORSLAG  TIL  FREMTIDSPROGRAM 


17' T  politisk  parti  har  ret  og  pligt  til  at  interessere  sig  for  fremtiden.  Det 
S-J  program  for  70'erne,  som  Det  konservative  folkepartis  folketingsgruppe 
har  udarbejdet,  skal  ikke  betragtes  som  noget  ufravigeligt.  Det  er  en  skitse, 
et  udspil,  som  vi  opfordrer  vore  organisationer  til  at  drøfte  og  udbygge. 
Vi  håber,  at  mange  gode  ideer  og  forslag  fra  medlemmerne  vil  bevirke,  at 
det  endelige  program,  der  skal  formuleres  til  efteråret,  bliver  et  udtryk 
for  hele  Det  konservative  folkepartis  vilje  til  at  tage  stilling  til  fremtidens 
problemer. 

Vort  program  for  70'erne  skal  tilkendegive,  hvordan  vi  i  dag  bedømmer 
de  kommende  år,  og  samtidig  skal  det  være  smidigt.  I  løbet  af  70'erne  vil 
udviklingen  medføre,  at  vi  må  ændre  mange  beslutninger. 

Til  sidst  en  bemærkning,  som  for  den  konservative  folketingsgruppe  er 
en  selvfølgelighed.  Vi  har  mange  nye  reformer  på  vor  ønskeseddel,  men 
de  skal  gennemføres  i  takt  med  samfundets  økonomiske  vækst.  Vi  vil  ikke 
tillade,  at  det  offentliges  udgiftsstigninger  bliver  så  store,  at  de  under- 
graver økonomien  og  dermed  på  længere  sigt  også  reformmulighederne. 

Forandre  for  at  bevare 


fj  C\  'ERNES  samfund  vil  blive  præget  af  en 
i  \J  endnu  stærkere  dynamik  end  60'ernes, 
af  en  betydelig  stigning  i  velstanden  og  en 
nedgang  i  arbejdstiden,  både  arbejdsplads  og 
hjemmeliv  vil  blive  mere  maskiniseret,  store 
magtkoncentrationer  vil  dannes,  og  Danmark 
vil  blive  deltager  i  et  nært  internationalt 
samarbejde. 

I  et  dynamisk  samfund  får  nye  ideer  større 
chancer,  traditioner  smuldrer,  og  original 
tankegang  bedømmes  ikke  på  forhånd  som 
udfordrende.  Men  der  er  en  betaling.  At  leve 
uden  traditioner  er  ikke  et  gode  for  alle  og  i 
alle  situationer.  Traditionerne  erstattede  be- 
slutninger, som  menneskene  i  et  mere  stabilt 
samfund  ikke  selv  ønskede  at  tage  eller  ikke 
magtede  at  tage.  De  var  livsformens  indre 
stillads,  og  ikke  alle  evner  at  bygge  deres 
eget  stillads. 

Den  større  geografiske  og  arbejdsmæssige 
bevægelighed  og  en  mere  international  livs- 
form vil  mange  anse  for  et  gode.  Andre  vil 
lide  under,  at  tilhørsforholdet  til  familien, 
fælles  holdning  til  samfundet,  det  gamle 
miljø,  går  tabt. 

Mennesket  bliver  i  stadig  højere  grad  alene 
med  sig  selv.  Det  betyder  frihed  til  individuel 
udfoldelse,  men  det  kræver,  at  man  ved,  hvad 
man  vil  med  sin  nye  frihed. 

Også  den  kommende  velstandsstigning  vil 
opfattes  som  et  utvivlsomt  gode.  Ligeledes  at 
arbejdstiden  vil  falde,  muligvis  under  et 
ugentligt  gennemsnit  på  35  timer.  Fritiden  vil 
blive  vigtigere  end  arbejdstiden. 

Men  større  udfoldelsesmuligheder  og  større 
indkomster  for  den  enkelte  forudsætter  an- 
svarsfølelse og  beherskelse,  så  man  kan  leve 


op  til  kravet  om,  at  andre  skal  have  samme 
udfoldelseschancer  som  én  selv. 

Det  manuelle  slid  vil  forsvinde  i  de  fleste 
erhverv  og  overtages  af  maskiner.  Og  i  hjem- 
met og  fritiden  vil  den  enkelte  råde  over  tek- 
nik, som  overtager  meget  af  arbejdet,  og  som 
kan  levere  underholdning  24  timer  i  døgnet. 

Tilværelsen  bliver  mere  komfortabel  men 
rummer  samtidig  en  risiko  for,  at  vi  vil  leve 
mere  passivt  og  derfor  mindre  engagerede. 

Statens  magt  vil  vokse  på  grund  af  de  sta- 
dige krav  om  mere  offentlig  service,  organi- 
sationerne vil  blive  stærkere,  og  meget  store 
virksomheder  vil  komme  til  at  gøre  sig  stær- 
kere gældende. 

Koncentrationen  af  administration  og  pro- 
duktionsmidler fører  til  større  effektivitet, 
men  faren  er,  at  nogle  få  mennesker  kan  få 
en  hidtil  ukendt  magt  over  mange,  og  at  af- 
standen mellem  den  enkelte  og  magtcentrene 
vokser  for  til  sidst  at  føles  uovervindelig. 
Magten  hos  de  få  kan  opleves  som  afmagt  hos 
de  mange.  Og  dermed  står  vi  overfor  spørgs- 
målet, om  demokratiet,  uden  en  bevidst  gen- 
nemført spredning  af  magten,  overhovedet 
vil  kunne  fungere  i  det  kommende  effektivi- 
tetssamfund? 


Den  menneskelige  udfordring 

Det  er  et  fælles  træk  ved  tiårets  udvik- 
lingstendenser, at  den  materielle  udfordring, 
som  hidtil  har  været  det  væsentlige  i  eksi- 
stenskampen, afløses  af  et  krav  til  den  en- 
kelte om  større  indsigt  i  sin  situation,  om 
selverkendelse  og  evne  til  at  beherske  og  ud- 


folde  sig.  Samtidig  gror  store  kollektiver  op 
omkring  den  enkelte.  Vi  kommer  således  ind 
i  en  udviklingskonflikt,  hvor  den  enkelte  op- 
lever en  frigørelse  samtidig  med,  at  presset 
fra  magtcentrene  vokser. 

Det  vil  derfor  være  nødvendigt,  at  opdra- 
gelsen og  uddannelsen  i  højere  grad  end  før 
har  til  formål  at  gøre  den  enkelte  egnet  til  at 
leve  i  det  bevægelige  og  individualiserede 
samfund.  En  væsentlig  del  af  tiden  i  skolen 
må  derfor  anvendes  til  at  opøve  selvstændig 
standpunkttagen,  metodisk  tænkning,  sam- 
arbejde med  andre  og  til  at  udvikle  de  med- 
fødte evner,  især  gennem  et  arbejde  med  de 
musiske  fag. 

Miljøet  må  gøres  mere  menneskevenligt  og 
fritidsegnet.  En  aktiv  kulturpolitik  er  et  af 
de  redskaber,  vi  skal  bruge  for  at  gøre  det 
anonyme  massemenneske  til  en  individualist, 
der  erkender  sin  samhørighed  med  de  store 
fællesskaber. 


Magtens  udfordring 

Når  man  anerkender  nødvendigheden  af  en 
omfattende  stats  indflydelse  og  alligevel  vil 
bevare  folkestyrets  grundidé  med  den  enkel- 
tes deltagelse  i  beslutningerne,  må  man  de- 
centralisere den  offentlige  magt.  Den  igang- 
satte kommunalreform  må  derfor  videreføres, 
så  tusinder  af  mennesker  får  direkte  del  i  de 
politiske  beslutninger  og  i  den  samfundsøko- 
nomiske ledelse,  og  borgerne  får  mulighed 
for  at  følge  afgørelserne. 

Med  organisationernes  stadig  voksende 
magt  har  folkestyret  mistet  en  væsentlig  del 
af  sin  oprindelige  ret  til  at  bestemme  over 
den  økonomiske  udvikling.  For  at  genskabe 
en  demokratisk  styring  af  økonomien  må  der 
indledes  et  nært  samarbejde  mellem  rege- 
ring, folketing  og  organisationer  om  en  ind- 
komstpolitik, som  bevarer  organisationernes 
muligheder  for  at  kæmpe  for  deres  medlem- 
mers interesser,  men  på  den  anden  side  un- 
derlægger særinteresser  et  hensyn  til  fælles- 
skabet. 

Den  internationale  kapitalkoncentration 
kan  betyde  en  fare  for  Danmark.  I  de  sidste 
år  er  der  blevet  opkøbt  danske  virksomheder 
for  store  beløb.  Fortsætter  det,  risikerer  vi 
at  miste  vor  erhvervsøkonomiske  selvstæn- 
dighed. Det  er  derfor  nødvendigt,  at  der  fø- 
res en  mere  aktiv  erhvervspolitik,  som  giver 
den  typiske  danske  virksomhed  en  chance 
for  at  overleve  i  den  internationale  konkur- 
rence. 

Men  også  den  enkelte  medarbejders  ind- 
flydelse bliver  mindre  i  den  meget  store  virk- 
somhed. Det  er  derfor  nødvendigt  at  finde 
måder,  hvorpå  m;m  kan  decentralisere  be- 
slutningsprocessen indenfor  virksomhed' 
ganske  som  i  samfundet.  Og  samtidig  må  man 


finde  metoder  til  at  udbrede  ejendomsretten 
til  de  store  kapitaler,  der  vil  komme  til  at  stå 
bag  den  industrielle  produktion.  Magtens  for- 
deling har  altid  været  et  af  konservatismens 
grundprincipper.  Uden  at  ejendomsretten  og 
deltagelsen  i  beslutningerne  om  samfundets 
udvikling  efterhånden  udbredes  til  alle  bor- 
gere, er  demokratiet  kun  formelt,  ikke  reelt. 


At  forandre  for  at  bevare 

»At  forandre  for  at  bevare«  er  et  klassisk 
konservativt  princip.  Men  det  bliver  ofte  mis- 
forstået, hvad  det  er,  man  vil  bevare.  Det  er 
ikke  det  etablerede  samfundssystem,  en  én 
gang  formuleret  nationaløkonomisk  metode 
eller  et  givet  miljø.  Det  er  det  enkelte  men- 
neskes frihed  til  at  være  sig  selv  og  til  at 
vælge  sin  tilværelse  indenfor  de  grænser,  fæl- 
lesskabet sætter.  For  at  bevare  denne  frihed 
må  miljøet  bestandig  påvirkes  og  ledes,  så 
der  ikke  opstår  for  store  spændinger  mellem 
den  enkeltes  ønske  om  udfoldelse  og  omgivel- 
sernes pres. 

I  et  samfund,  hvor  der  ikke  sker  stadige 
reformer  for  at  beskytte  den  enkeltes  selv- 
stændighed og  sprede  den  økonomiske  og  po- 
litiske magt,  vil  der  opstå  voldsomme  mod- 
sætninger mellem  den  enkelte  og  fællesska- 
bet og  mellem  grupper  i  samfundet.  Fortsæt- 
ter magtkoncentrationen  og  går  udviklingen 
i  retning  af  en  mere  skæv  indkomst-  og  for- 
muefordeling, risikerer  man,  at  konflikterne 
ender  i  revolutionære  situationer.  Alene  en 
aldrig  ophørende  reformpolitik,  som  stadig 
fjerner  de  sociale  spændinger,  kan  hindre 
revolution. 

Den  liberale  og  sociale  konservatisme  har 
altid  kæmpet  på  to  fronter,  imod  en  hensyns- 
løs liberalisme  og  imod  en  autoritær  social- 
isme. Den  angriber  ideologierne,  hvad  enten 
de  befinder  sig  til  venstre  eller  højre.  Kon- 
servatismen arbejder  ud  fra  en  realistisk 
menneskeopfattelse  og  ikke  ud  fra  en  ideolo- 
gisk drøm  om  endelige  løsninger.  Den  Onsker 
at  forsvare  demokratiet,  som  trods  alle  mang- 
ler er  det  system,  der  giver  os  størst  mulig 
frihed  og  dermed  åbner  for  den  stadige  for- 
vandling af  miljøet,  som  er  konservatismens 
forudsætning  for  at  skabe  balance  mellem 
menneske  og  miljø,  mellem  ener  og  fælles- 
skab. 

Demokratiet    finder    aldrig    sin    endelige 
form.  Der  vil  altid  være  et  arbejde  i  gan: 
at  videreføre  magtfordelingen  og  for  at  give 
borgerne  større  del  i  og  kontrol  med  den  po- 
litiske beslutningsproces. 

Det  konservative  folkeparti  s^r  det  som  sit 
hovedmål  fortsat  at  gennemføre  en  demokra- 
tiseringsproces. Ved  stadig  at  forandre  mil- 
jøet i  en  mere  demokratisk  retning,  bevarer 
man  menneskets  indre  og  ydre  frihed. 

Det  åbne  samfund 


SAMFUNDSUDVIKLINGEN  efter  den  an- 
den verdenskrig  har  gjort  det  stadig  van- 
skeligere at  bevare  den  nære  forbindelse 
mellem  befolkningen  og  folkestyrets  orga- 
ner. Følelsen  af  isolation  og  afstand  til  de  af- 
gørelser, som  træffes,  vil  blive  stadig  mere 
udtalt,  hvis  denne  udvikling  fortsætter.  Det 
vil  derfor  blive  nødvendigt  at  udbygge  og 
forny  vor  demokratiske  styreform. 

Opgaven  må  være  at  skabe  tillid  til,  at 
hensynet  til  det  enkelte  menneske  -  som  er 
målestokken  for,  om  vort  folkestyre  er  en 
levende  realitet  eller  en  tom  skal  -  øver  af- 
gørende indflydelse  på  de  politiske  beslut- 
ninger. 

Det  kommunale  demokrati  må  udvikles. 
Forudsætningerne  er  skabt  og  vil  blive  ud- 
bygget gennem  kommunalreformen.  Kun  et 
lokalstyre,  som  på  egen  hånd  kan  dispo- 
nere i  egne  anliggender,  er  i  stand  til  at  en- 
gagere befolkningen.  Kommunerne  skal  have 
stadig  større  økonomisk  selvstændighed. 
Demokratiet  forudsætter  vælgernes  aktive 
medleven.  Den  når  man  bedst  ved  den  åbne 
dørs  politik,  som  skaber  den  forbindelse  til 
befolkningen,  der  er  forudsætningen  for  de- 
bat og  meningsdannelse.  Kommunalbestyrel- 
sesmøder kunne  f.  eks.  afsluttes  med  spørgs- 
mål fra  tilhørerpladserne. 

Som  Folketinget  henlægger  større  ansvar 
og  myndighed  til  de  kommunale  råd,  bør 
disse  bestræbe  sig  på  at  delegere  funktioner 
videre.  Det  kan  ske  gennem  lokalråd,  der 
omfatter  et  boligkvarter,  som  udgør  en  natur- 
lig enhed,  eller  gennem  forskellige  initiativ- 
råd, der  kan  engagere  vælgerne  i  arbejdet. 
Lokalråd  eller  initiativråd  må  kunne  opnå 
kommunal  økonomisk  støtte. 

Også  Folketinget  må  åbne  sine  døre  for  of- 
fentligheden, der  skal  have  adgang  til  at  følge 
hele  beslutningsprocessen,  blandt  andet  også 
under  udvalgsarbejdet. 

Gennem  det  19.  og  20.  århundrede  har  fol- 
kestyret på  sociale,  erhvervsmæssige  og  kul- 
turelle områder  skabt  ordninger,  der  var  til 
gavn  for  et  flertal  af  befolkningen,  men  som 


ikke  kunne  undgå  i  et  vist  omfang  at  gå  imod 
mindretalsgruppers  interesser  og  rettigheder. 

Samtidig  har  ikke  blot  organisationerne 
men  også  selve  den  offentlige  administration 
fået  større  og  større  magt.  Det  konservative 
folkeparti  ønsker  i  1970erne  at  føre  an  i 
kampen  imod  de  forskellige  former  for  magt- 
koncentrationer, der  rummer  den  egentlige 
fare  for  demokratiet. 

Samarbejdet  mellem  organisationerne,  den 
offentlige  forvaltning  og  folkestyrets  organer 
må  fastholdes.  Det  giver  et  værdifuldt  demo- 
kratisk kontrolmiddel  overfor  forvaltningen. 
Det  kræver  imidlertid  at  organisationerne 
fungerer  demokratisk,  så  det  enkelte  medlem 
sikres  indflydelse. 

For  at  yde  den  enkelte  borger  beskyttelse 
overfor  samfundsforanstaltninger,  der  går 
hans  interesser  for  nær,  skal  der  gennemføres 
en  forvaltningslov.  På  denne  måde  skabes 
faste  regler  for  administrative  handlingers 
begrundelse  og  for  klageadgang.  Loven  skal 
indeholde  regler  for  det  enkelte  administra- 
tive organs  kompetence,  for  inhabilitet  hos 
den  enkelte,  der  træffer  administrative  af- 
gørelser, og  for  adgang  til  at  indbringe  sager 
for  domstolene  vedrørende  administrative 
afgørelser.  For  også  at  kunne  behandle  de 
afgørelser,  der  er  baseret  på  et  skøn,  må  der 
oprettes  en  egentlig  forvaltningsdomstol. 


Demokrati -ikke  teknokrati 

Forholdet  mellem  politikerne  og  eksper- 
terne er  uhyre  vigtigt.  Folkestyrets  organer 
befinder  sig  i  offentlighedens  skarpe  lys, 
mens  eksperterne  ofte  er  ukendte.  Det  kan 
rumme  en  fare  for  demokratiet. 

Den  traditionelle  opdeling,  skabt  i  en  an- 
den tidsalder,  mellem  lovgivende  og  udøven- 
de magt  kan  ikke  opretholdes.  Derimod  skal 
den  dømmende  magt  fortsat  være  uafhængig 
og  derved  kunne  sikre  det  enkelte  menneskes 
rettigheder  overfor  statsmagten. 


De  demokratisk  valgte  organer  skal  sikres 
større  indflydelse  på  administrationens  ar- 
bejde. Det  gælder  blandt  andet  i  planlægnin- 
gen, som  er  blevet  vigtigere,  mere  vidtræk- 
kende og  bindende  end  de  opgaver,  der  nor- 
malt er  henlagt  til  administrationen. 

Også  ledelsesformen  i  administrationen  må 
ændres.  Pyramideopbygningen  hindrer  ind- 
flydelse fra  de  demokratiske  organer.  De  sta- 
dig mere  komplicerede  problemer,  samfundet 
møder,  understreger  betydningen  af  og  be- 
hovet for  større  åbenhed  omkring  beslutnin- 
gerne og  en  mere  effektiv  information  over- 
for befolkningen. 

Atmosfæren  på  de  offentlige  kontorer  må 
menneskeliggøres.  I  personalepolitikken  må 
det  sikres,  at  offentligt  ansatte  forstår,  at 
borgerne  har  ret  til  venlighed  og  krav  på 
fyldestgørende  råd  og  vejledning. 

Den  demokratiske  debat  og  indflydelse  vil 
blive  styrket,  hvis  man  i  stedet  for  kommis- 
sioner i  højere  grad  anvender  ekspertud- 
talelser om  aktuelle  problemer.  Sådanne  eks- 
pertudtalelser skal  offentliggøres  som  grund- 
lag for  en  offentlig  debat,  hvori  også  inter- 
esseorganisationerne kan  deltage.  Herved 
skabes  en  mere  engageret  debat  og  et  mere 
levende  demokrati. 

Befolkningen  er  underforsynet  med  infor- 
mation om  de  problemer,  hvis  løsning  den 
skal  have  medansvar  for.  De  hidtidige  infor- 
mationskilder er  blevet  utilstrækkelige. 
Alene  af  den  grund  kunne  man  ønske  to  af 
hinanden  uafhængige  fjernsynsprogrammer. 
Hvis  forbindelsen  mellem  befolkningen  og 
folkestyrets  organer  ikke  fungerer  tilfreds- 
stillende, må  stat  og  kommuner  overveje  selv 
at  sørge  for  en  objektiv  orientering  om  ad- 
ministrative og  folkevalgte  organers  beslut- 
ninger. 


Retsbeskyttelse 


Magtkoncentrationerne  i  det  offentlige  og 
i  erhvervslivet  gør  det  tvingende  nødvendigt 
at  udbygge  beskyttelsen  af  det  enkelte  men- 
neske. Det  gælder  både  den  økonomiske  og 
personlige  handlefrihed. 

Spørgsmålet  om  barnets  retsbeskyttelse  på 
linie  med  den,  som  loven  yder  de  voksne, 
skal  løses. 

Dyrere  og  mere  besværlig  domstolsbehand- 
ling af  retssager  har  gjort  den  jævne  mands 
retsbeskyttelse  ringere.  Der  vil  kunne  rettes 
på  dette  forhold  gennem  udvidede  rets- 
hjælpsordninger,  eventuelt  ad  forsikrings- 
vejen.  Samtidig  må  domstolsbehandlingen 
gøres  hurtigcn 

Kriminalpolitikken  må  udformes,  så  vi 
uden  at  slække  på  beskyttelsen  ;if  borgerne 
mod  lovovertl  der  en  aktiv  kriminal- 

forsorg, som  bedre  k;m  bidrage  til  at  redde 


de  mennesker,  der  har  bragt  sig  i  konflikt 
med  straffeloven,  tilbage  til  samfundet. 

Klimaet  i  retssalene  må  gøres  mere  men- 
neskeligt i  overensstemmelse  med  den  mo- 
derne retsplejes  ideer.  Tidsubestemte  straffe 
må  anvendes  i  mindre  omfang  end  hidtil. 
Lange  varetægtsfængslinger  skal  undgås. 

Udviklingen  kræver,  at  vi  forbedrer  vort 
strafferetslige  beredskab  overfor  forbryder- 
organisationer og  nye  typer  af  forbrydelser, 
som  alvorligt  truer  samfundet. 

Skattesvig  må  rangere  på  linje  med  beri- 
gelsesforbrydelser i  straffeloven.  Forure- 
ningsforbrydelser,  som  begås  for  vindings 
skyld,  må  også  karakteriseres  som  berigelses- 
forbrydelser og  behandles  derefter. 

Samtidig  må  der  ske  en  mildnelse  i  be- 
handlingen af  lovovertrædelser,  der  er  blevet 
mindre  strafegnede,  som  for  eksempel  check- 
og  afbetalingsbedragerier,  butikstyverier  og 
uberettiget  udnyttelse  af  sociallovgivningen. 

Den  moderne  teknik  har  skabt  nye  mulig- 
heder for  krænkelse  af  privatlivets  fred. 
Retsbeskyttelsen  mod  misbrug  af  båndopta- 
gere, mikrofoner  og  kameraer  må  udvides. 
Der  må  indføres  regler,  som  sikrer  borgernes 
retsstilling  overfor  urigtige  oplysninger  i  ra- 
dio og  TV. 


Dataalderens  problemer 

Vi  må  opbygge  et  retsbeskyttelsessystem, 
som  kan  stå  mål  med  de  problemer,  datamat- 
alderen skaber.  Netop  i  en  tid,  hvor  den  en- 
keltes spillerum  indskrænkes  på  mange  om- 
råder af  samfundsudviklingen,  er  det  vigtigt, 
at  den  enkelte  opnår  den  størst  mulige  be- 
skyttelse. 

Ud  fra  effektivitetshensyn  er  der  en  ten- 
dens til  at  sammenlægge  registre,  der  kan 
fortælle  næsten  alt  om  hver  enkelt  borger. 

Regering  og  folketing  må  skabe  et  organ, 
som  klart  kan  fastslå,  indenfor  hvilke  græn- 
ser man  må  udnytte  mulighederne  for  at  få 
oplysninger  fra  dataregistre.  Der  gennemfø- 
res forbud  mod,  at  man  ved  ansættelser  kan 
anmode  ansøgeren  om  tilladelse  til  at  ind- 
hente oplysninger  fra  ellers  lukkede  registre. 

Det  er  et  afgørende  led  i  beskyttelsen  af 
det  enkelte  menneske,  at  en  person  selv  kan 
få  kendskab  til  og  dermed  kontrollere,  hvilke 
oplysninger,  der  er  registreret  om  ham.  Som 
eneste  undtagelse  må  gælde  registre  hos  læ- 
ger eller  på  hospitaler. 

En  naturlig  konsekvens  af  dette  beskyttel- 
seshensyn er,  at  der  også  skabes  større  of- 
fentlighed omkring  de  private  oplysnings- 
bureauer. 

Misbrug  af  de  forskellige  data-registre  bør 
e  en  strafbar  handling  på  samme  måde 
som  andre  overgreb  Imod  del  enkelte  menne- 
skes retsbeskyttelse. 

Trivsel  i  det  menneskelige  miljø 


HVIS  Danmarks  velstand  fortsat  skal  øges, 
er  det  af  afgørende  betydning,  at  lan- 
dets tekniske  formåen  bestandig  forbedres. 
Mekaniseringen  og  automatiseringen  må  der- 
for fortsættes. 

Hvis  teknikken  får  lov  at  udvikle  sig  plan- 
løst, udgør  den  en  fare  for  den  menneskelige 
trivsel.  Teknikken  må  tjene  samfundets  vel- 
færd. Trivsel  og  tryghed  må  tillægges  større 
betydning  end  hidtil  i  forhold  til  de  rent 
materielle  mål.  Mennesket  må  ikke  blive 
fremmedgjort  i  den  verden,  det  selv  har 
skabt. 

Derfor  må  der  oprettes  et  miljø-  og  plan- 
lægningsministerium,  der  skal  være  ansvar- 
lig for  fysisk  planlægning,  kampen  mod  for- 
ureningen og  skabelsen  af  det  bedst  gørlige 
menneskelige  miljø.  Tillige  må  der  etableres 
et  miljøråd  og  et  miljøforskningsinstitut.  Mil- 
jørådet skal  bestå  af  arkitekter,  sociologer, 
psykologer  og  andre  sagkyndige  ikke-tekni- 
kere  og  være  et  serviceorgan  under  det  nye 
ministerium.  Rådet  har  til  opgave  at  kort- 
lægge menneskets  ønsker  til  miljøet.  Miljø- 
forskningsinstituttet skal  dels  forske  og  be- 
arbejde oplysninger  til  brug  for  planlægnin- 
gen af  miljøet,  dels  forestå  uddannelse  bl.  a. 
af  forureningseksperter. 

Gennem  planlægning  skal  vi  udnytte  de 
økonomiske  ressourcer  til  at  skabe  bedre 
trivsel  både  for  den  enkelte  og  for  fælles- 
skabet. Skal  dette  mål  nås,  er  det  en  forud- 
sætning, at  vi  i  samfundsplanlægningen  er- 
kender og  tager  hensyn  til  både  de  forskel- 
lige ønsker  og  behov,  som  findes  nu,  og  dem, 
der  vil  opstå  i  fremtiden.  Målet  må  være  at 
skabe  grundlag  for,  at  hver  enkelt  borger 
opnår  større  frihed  i  valget  af  livsform. 

Planlægning  er  kun  et  middel  -  ikke  et 


mål  i  sig  selv.  Den  skal  ikke  ensrette  udvik- 
lingen, men  skabe  grundlag  for  at  realisere 
samfundets  og  befolkningens  muligheder. 
Planlægningen  må  dog  ikke  være  mere  bin- 
dende, end  at  der  hele  tiden  er  mulighed  for 
at  ændre  den  under  hensyn  til  den  sted- 
fundne udvikling. 


Effektiv  planlægning 

Forudsætningen  for,  at  en  planlægning  bli- 
ver effektiv  er,  at  planlægningsmålene  for- 
muleres. En  løbende  dialog  mellem  eksper- 
ter og  politikere  er  nødvendig,  hvis  politi- 
kerne i  praksis  skal  kunne  styre  planlæg- 
ningen. 

Det  offentliges  planlægning  på  de  forskel- 
lige områder  må  samordnes  og  omfatte  både 
den  fysiske  og  den  økonomiske  planlægning 
samt  en  egentlig  tidsfølgeplan.  De  store  op- 
gavers indbyrdes  løsning  må  afpasses  efter 
hinanden  på  en  sådan  måde,  at  erhvervslivet 
og  befolkningen  kan  disponere  efter,  at  op- 
gaverne løses  i  den  angivne  rækkefølge. 

Der  gennemføres  en  samlende  planlæg- 
ningslov, som  fastsætter  ansvaret  for  og  ram- 
merne i  perspektiv-,  lands-,  amts-  og  kom- 
muneplanlægningen. Planlægningsloven  må 
desuden  sikre  den  størst  mulige  åbenhed  og 
en  effektiv  retsbeskyttelse  af  borgerne. 

Den  første  egentlige  perspektivplan  frem 
til  1985  bør  følges  op  af  løbende  perspektiv- 
planer. 

En  effektiv  LANDSPLAN  må  sikre,  at  der 
afsættes  de  fornødne  arealer  til  by-  og  land- 
brugsformål og  til  rekreative  formål.  Man 
må  skabe  forudsætningerne  for  en  erhvervs- 
mæssig udvikling  i  alle  landsdele. 


En  aflastning  af  hovedstadsområdet  er 
nødvendig  for  at  udnytte  kapital  og  arbejds- 
kraft på  den  mest  hensigtsmæssige  måde. 
Planlægningen  må  sigte  imod  et  antal  store 
byområder.  En  større  udflytning  af  erhvervs- 
virksomheder og  offentlige  institutioner  vil 
blive  praktisk  mulig,  hvis  serviceerhverv, 
uddannelsesinstitutioner,  kultur-  og  fritids- 
faciliteter, boliger  og  trafikanlæg  er  til  stede. 
Egnsudviklingspolitikken  må  indrettes  her- 
efter, og  statslige  institutioner  må  flyttes  ud, 
hvor  det  er  praktisk  muligt.  Både  økonomisk 
og  socialt  vil  en  udvikling  i  denne  retning 
indebære  betydelige  fordele,  og  den  må  føl- 
ges op  af  en  decentralisering  af  de  kulturelle 
aktiviteter. 

Landsplanen  skal  udarbejdes  i  samarbejde 
med  amterne  og  indeholde: 

en  opdeling  af  landets  jord  til  byformål, 
landbrugsformål  og  rekreative  formål, 

en  linjelægning  for  det  overordnede  tra- 
fik-, transport-  og  kommunikationsnet,  og 

en  placering  af  statslige  institutioner  og 
aktiviteter. 

Fra  planlægningsministeriets  side  skal  der 
ydes  vidtrækkende  bistand  til  amts-  og  kom- 
muneplanlægningen. 

Den  lokale  planlægning  skal  ske  under  le- 
delse af  amtsrådene,  der  kender  områdernes 
særlige  geografiske,  landskabelige,  erhvervs- 
mæssige og  menneskelige  vilkår. 

AMTSPLANEN,  der  i  det  væsentligste  bør 
være  bindende  for  kommunernes  dispositio- 
ner, må  omfatte: 

byudviklingsplaner,  der  udarbejdes  i  sam- 
arbejde med  de  enkelte  kommuner, 

plan  for  balanceret  erhvervs-  og  befolk- 
ningsudvikling i  amtet  og  i  forhold  til 
landsudviklingen, 

trafik-,  vandindvindings-,  kloak-  og  for- 
ureningsplanlægning, 

planer  for  udlægning  af  reservearealer  til 
uforudset  udvikling  og  for  permanent 
grønne  områder  mellem  alle  større  bebyg- 
gelser, 

f redningsplan  og  plan  over  rekreative  om- 
råder, således  at  det  åbne  land  holdes  fri 
for  bebyggelse,  der  ikke  er  naturlig  for 
stedet, 

plan  for  opgavernes  rækkefølge,  tidspunk- 
tet for  deres  udførelse  og  de  økonomiske 
følger. 

Kommunalbestyrelserne  har  ansvaret  for 
en  harmonisk  udvikling  af  kommunerne  og 
skal  samordne  den  ønskede  fysiske  udvikling 
med  kommunernes  økonomi.  Kommunerne 
skal  derfor  udarbejde  flerårige  budgetpla- 
ner, herunder  angivelse  af  rækkefølge  og 
tidspunkt  for  opgavernes  udførelse. 

I  samarbejde  med  amtet  udarbejdes  by- 
planer og  trafikplaner,  ligesom  de  enkelte 
kommuners  planlægning  skal  indgå  i  amtets 
samlede  planlægning.  Kommuner  med  mere 
end  25.000  beboere  skal  udarbejde  sanerings- 
og  byfornyelsesplaner. 

For  at  sikre  den  nødvendige  koordination 
af  hele  planlægningsarbejdet  må  der  på 
amtsplan  skabes  et  mellemkommunalt  sam- 
arbejde. 


Bolig- og  fritidsmilje 

Boligens  størrelse  og  indretning  og  dens 
omgivelser  vil  få  stadig  større  betydning  for 
familiens  trivsel.  Derfor  er  det  vigtigt,  at 
der  er  et  frit  valg  mellem  parcelhus,  ejer- 
lejlighed eller  lejet  bolig,  og  at  man  ikke 
presser  befolkningens  varierede  boligbehov 
ind  i  bestemte  mønstre  eller  former. 

Der  må  udvikles  boligformer  og  boligmil- 
jøer, som  svarer  til  befolkningens  forskellige 
ønsker. 

Omkostningsstigningen  indenfor  boligbyg- 
geriet må  bremses  ved  større  udbud  af  grun- 
de og  ved  at  støtte  forsøg  med  ny  teknik  og 
nye  materialer,  som  også  kan  indgå  i  og 
billiggøre  traditionelt  byggeri.  Administra- 
tionsgangen i  byggesager  må  effektivt  for- 
enkles. Engangsgodkendelser  af  industrielt 
fremstillede  bygninger  skal  indføres. 

Gennem  udligning  af  huslejeforskellene 
mellem  ældre  og  nye  lejligheder  skal  man 
gradvis  søge  frem  mod  et  frit  boligmarked. 
Sociale  problemer,  der  måtte  opstå  derved, 
må  løses  gennem  en  udbygning  af  boligsik- 
ringsordningen. Det  skal  være  økonomisk 
overkommeligt  for  mennesker  med  jævne 
indkomster  at  erhverve  parcelhus  og  ejer- 
lejlighed. 

Sanering  af  utidssvarende  boliger  og  by- 
dele må  føres  videre  med  den  fornødne 
statslige  indsats.  I  de  nye  kvarterer  må  der 
skabes  et  menneskeligt  og  varieret  miljo. 

Man  bør  stræbe  efter  at  skabe  samlede, 
men  ikke  ensartede  boligmiljøer,  omgivet  af 
grønne  områder  og  adskilt  fra  industrikvar- 
terer. Butikker,  skoler,  børneinstitutioner, 
posthuse,  apoteker,  restauranter,  sportsan- 
læg, ungdomshuse,  biblioteker  og  andre  sam- 
lingssteder må  indarbejdes  i  planlægningen. 

Det  må  i  højere  grad  gøres  muligt  at  be- 
vare gamle  bydele  og  bygninger,  der  har 
særlig  historisk  og  æstetisk  værdi.  Særlig 
karakteristiske  gamle  bykvarterer  må  fredes. 
De  forsøg,  der  er  gjort  med  gågader  og  ude- 
lukkelse af  trafikken  fra  fredede  byområder, 
bør  videreføres. 

Gennem  planlægning  må  der  skaffes  plads 
til  fritidshuse  i  de  rekreative  områder,  men 
på  en  sådan  måde,  at  bebyggelsen  ikke  øde- 
lægger naturskønheden. 


Kommunerne  må  skabe  forudsætninger  for 
anden  rekreativ  udnyttelse  af  de  grønne  og 
blå  områder,  for  eksempel  ved  anlæg  af  mo- 
tionsbaner,  cykel-,  gang-  og  ridestier  og  lyst- 
bådehavne. 

Landskabsfredninger  må  i  højere  grad  føre 
til  større  sammenhængende  naturparker,  og 
det  offentlige  må  ved  landskabspleje  og  ren- 
ligholdelse  erkende  sit  ansvar  for  de  fredede 
områder.  Kiosker  og  cafeteriaer  vil  stimulere 
interessen  for  at  besøge  sådanne  steder. 


Forureningen 


Mennesket  anvender  naturen  -  luften,  ha- 
vet og  vandløbene  -  som  losseplads.  Hvad  vi 
ødelægger  i  dag,  kan  det  tage  hundrede  år 
at  rette  op.  Røg,  støj  og  møg  påvirker  det 
fysiske  og  psykiske  velbefindende  men  hid- 
til har  vi  først  grebet  ind,  når  skaderne  var 
påfaldende. 

Problemet  er  globalt.  FN  må  opstille  in- 
ternationale forskrifter  og  oprette  organer, 
der  kan  kontrollere,  at  de  overholdes. 

Der  må  under  miljø-  og  planlægningsmini- 
steriet  oprettes  fire  forureningsråd:  støjråd, 
luftforureningsråd,  vandforureningsråd  og 
jord-  og  produktforureningsråd.  Miljørådet, 
som  tidligere  er  omtalt,  skal  vurdere  de  løs- 
ninger, der  foreslås  af  de  fire  nævnte  råd,  og 
give  indstilling  til  resortministerierne. 

STØJ  forringer  den  menneskelige  trivsel 
og  nedsætter  præstationerne.  En  ansvarspla- 
cering og  klare  mål  for  den  grad  af  støj- 
forurening, der  kan  tillades  de  forskellige 
støjkilder,  er  nødvendig. 


For  biler,  motorcykler,  knallerter  og  både 
indføres  maksimalværdier  for  støj.  Nye  typer 
skal  godkendes,  ældre  synes.  Overholdelse 
påses  ved  stikprøvekontrol.  For  offentlige 
transportmidler  tages  afgørende  hensyn  til 
støj  problemet  ved  tildeling  af  holdepladser 
og  garager.  Samme  hensyn  tages  ved  plan- 
lægning af  lufthavne  og  overflyvningsområ- 
der.  Det  må  forhindres,  at  »overlydsbraget« 
indtræffer  over  beboede  områder. 

For  alle  maskiner  til  brug  i  haven,  ved 
vejarbejde  og  byggeri  indføres  maksimale 
støjgrænser  og  typegodkendelse,  lige  som 
anvendelse  begrænses  til  tidsrum,  der  ikke  i 
det  væsentlige  falder  sammen  med  sove-  og 
fritid.  For  større  vej-  og  byggearbejder  er 
det  en  forudsætning  for  igangsætningstilla- 
delse,  at  der  er  truffet  rimelige  foranstalt- 
ninger mod  støjgener.  For  industrivirksom- 
heder, håndværkvirksomheder,  servicevirk- 
somheder, restaurationer  og  forlystelsesste- 
der udarbejdes  retningslinier,  der  stiller  stør- 
re krav  til  lydisolering.  Byggetilladelse  skal 
kunne  nægtes  på  grund  af  støjulemper. 

Den  interne  støj  i  beboelses-  og  erhvervs- 
bygninger skal  reduceres  ved  i  byggelovgiv- 
ningen at  stille  krav  om  opgivelse  af  støj- 
kilders placering  og  hvilke  foranstaltninger, 
der  foretages  for  at  begrænse  støjen.  Der 
indføres  normalværdier  for  tilladt  støj. 

LUFTFORURENINGSPROBLEMET  må 
løses  ved  et  samarbejde  inden  for  større  om- 
råder, fordi  den  forurenede  luft  føres  vidt 
omkring. 

Da  vi  i  Danmark  i  sommerhalvåret  mest 
har  vestlig  vind,  i  vinterhalvåret  mest  syd- 
østlig, må  større  luftforurenere  placeres 
nordøst  for  boligbebyggelserne. 

Der  indføres  en  røglov,  der  fastsætter  nor- 
mer for  røgens  tilladte  forureningsgrad.  Der 
påbydes  anvendelse  af  svovlfattig  olie.  Pe- 
riodiske eftersyn  sikrer,  at  alle  anlæg  opfyl- 
der normerne.  Der  må  bygges  flere  fjern- 
varmeanlæg og  forbrændingsanstalter,  fordi 
disse  kan  placeres  hensigtsmæssigt  for  be- 
byggelse og  lettere  kan  kontrolleres. 

Motorkøretøjer  i  byerne  udgør  et  stigende 
luftforureningsproblem.  Alle  biler  skal  ud- 
styres med  udstødningsaggregater.  Der  fast- 
sættes faste  regler  for  udstødningens  ind- 
hold. Trafikken  må  føres  hurtigt  igennem 
bebyggede  områder,  så  starter  og  tomgang 
begrænses.  Afgiftspolitikken  overfor  større 
motorkøretøjer  ændres,  så  man  fremmer 
brug  af  de  mindst  forurenende  brændstoffer. 
VANDFORURENINGEN  er  tiltagende. 
Grundvandet  forurenes  især  af  sivebrønde 
og  nedgravede  olie-  og  benzintanke.  Sive- 
brønde skal  afskaffes.  Nye  brændselsolie- 
tanke  må  ikke  nedgraves.  Allerede  eksiste- 
rende tanke  skal  inden  en  rimelig  frist  gra- 
ves op. 
Overfladevandet  er  en  drikkevandsreserve, 


som  ikke  må  ødelægges  ved  afledning  af 
forurenet  spildevand  til  søer  og  vandløb. 

Havet,  sunde,  fjorde,  vandløb  og  søer  er 
rekreative  områder,  hvis  plante-  og  dyreliv 
skal  bevares.  Væsentlige  ændringer  af  den 
naturlige  tilstand  må  ikke  finde  sted.  Kloak- 
og  spildevand  må  forlanges  renset  ikke  blot 
for  bakterier  og  virus,  men  også  for  plante- 
næringsstoffer, der  fremkalder  ændringer  i 
dyre-  og  plantebestanden. 

Internationale  overenskomster  med  strenge 
bøde-  og  erstatningsbestemmelser  må  etab- 
leres til  hindring  af  skibenes  udtømning  af 
olie  og  affald. 

Det  har  afgørende  betydning  for  befolk- 
ningens sundhed  og  for  vort  landbrugs  frem- 
tid som  eksportør,  at  vi  stiller  store  krav  til, 
at  vore  produkter  er  fri  for  skadelige  kemi- 
kalier. Kontrollen  med  anvendelsen  af  kemi- 
kalier i  levnedsmiddelproduktionen  må  der- 
for styrkes,  ligesom  eventuelle  bivirkninger 
må  undersøges,  inden  nye  kemikalier  frigi- 
ves til  brug. 

JORD-  OG  PRODUKTFORURENINGEN 
udgør  en  direkte  fare  for  den  menneskelige 
sundhed.  Landbrugsprodukterne  kan  for- 
urenes indirekte  ved  anvendelse  af  gød- 
ningsstoffer, ukrudtsbekæmpende  og  medi- 
cinske midler.  Der  må  være  nøje  kontrol  og 
oplysningspligt. 

Disse  stoffer  kan  forrykke  balancen  i  na- 
turen. Danmark  må  deltage  i  den  økologiske 
forskning,  d.  v.  s.  forskningen  af  samspillet 
mellem  de  levende  organismer  og  deres  om- 
givelser. 

FORURENINGSKONTROLLEN  må  hoved- 
sagelig placeres  hos  amterne,  som  skal  råde 
over  den  nødvendige  forureningskyndige 
tekniske  stab. 

Betalingen  for  de  direkte  forureningsbe- 
kæmpende investeringer  må  så  vidt  muligt 
påhvile  den  enkelte  forurener.  Der  indføres 
særligt  lempelige  afskrivningsregler  for  in- 
vesteringer til  imødegåelse  af  forurening. 

Visse  former  for  engangsemballage  forby- 
des. Der  må  ydes  støtte  til  forskning  af,  hvil- 
ke værdier,  der  kan  udvindes  af  affaldet  og 
af  metoder  til  destruering  af  vanskeligt 
nedbrydeligt  affald. 

Bekæmpelse  af  forureningen  kræver  en 
mentalitetsændring  hos  den  enkelte.  Dette 
spørgsmål  m;i  behandles  i  skolerne,  og  det 
offentlige  må  deltage  i  antiforureningskam- 
pagner. 


Trafik 


En  sund  og  balanceret  økonomisk  vækst  i 
alle  landets  dele  og  erhvervslivets  konkur- 
renceevne er  afhængig  af  di 
trafik-,    transport-    og    kommunikation 
Her  udformes  i  de  kommende  år,  og  af  den 
rækkefølge,  opgaverne  løses  i. 

Udbygningen  af  bane-  og  motorvejsnettet 
med  tilhørende  faste  forbindelser  over  sunde 
og  bælter  vil  kræve  enorme  summer. 

Man  må  derfor  i  første  række  arbejde  for 
en  hurtig  og  kraftig  udvidelse  og  moderni- 
sering af  telekommunikationsnettet,  og  i  -  og 
omkring  -  alle  tæt  bebyggede  områder  skabe 
et  effektivt,  kollektivt  transportnet. 

Storebæltsbroen  er  den  mest  presserende 
af  de  større  trafikopgaver.  Broen  bør  stå 
færdig  i  begyndelsen  af  80'erne. 

Planlægningen  af  de  øvrige  bro-  og  tunnel  - 
byggerier  må  ske  på  en  sådan  måde.  at  er- 
hvervslivet kan  indstille  sig  på,  at  der  i  de 
kommende  år  løbende  vil  være  store  anlægs- 
opgaver på  dette  område.  Efterhånden  som 
bygningen  af  Storebæltsbroen  frigør  arbejds- 
kraft og  maskiner,  skal  disse  derfor  kunne 
overføres  til  anlæg  af  en  fast  forbindelse  til 
Saltholm  og  Malmø.  Herefter  vil  en  brofor- 
bindelse mellem  Lolland  og  Tyskland,  en 
yderligere  forbindelse  over  Storebælt  (Røs- 
næs-Samsø-Hov)  og  en  bilforbindelse  mel- 
lem Helsingør  og  Hålsingborg  kunne  blive 
aktuel. 

Sideløbende  hermed  bør  hovedlandevejene 
og  motorvejene  gradvis  udbygges.  I  stedet 
for  anlæg  af  spredte  delstrækninger  bør  der 
gennemføres  en  mere  rationel  færdiggørelse 
af  større  sammenhængende  vejstrækninger. 
Landevejene  skal  befæstes  til  at  kunne  bære 
en  tungere  godstransport.  Vejkryds  bør 
»være  ude  af  niveau«. 

Udbygningen  af  broer,  tunneler,  veje, 
jernbaner  og  havne  må  ske  efter  en  samlet 
planlægning  og  prioritering. 

Helsingør  havn  indrettes  efter  en  stærk 
stigning  i  trafikken  på  grund  af  forøget  sam- 
handel med  de  nordiske  lande.  Hvis  det  er 
økonomisk  rentabelt  i  løbet  af  få  år  at  an- 
lægge en  jernbanetunnel  frem  for  en  udbyg- 
ning af  havnen,  skal  denne  udvej  vælges, 
såfremt  det  kan  lade  sig  gøre  uden  at  for- 
sinke bygningen  af  Storebæltsbroen. 

Anlægget  af  en  storlufthavn  pfi  Saltholm 
må  ses  i  forbindelse  med  tidspunktet  for  bro/ 
tunnelbygningen  fra  Amager  til  Saltholm, 
Begge   dele   må    være    færdig. u  Isl    i 

80'erne.  De  investeringer,  der  er  nødvendige 
for  at  bevare  Kastrup  Lufthavns  intern 
nåle     position     og     konkurrenceevne     indtil 
flytning  til  Saltholm  sker,  mfl  foi 

Trafikpolitikken  indrettes  efter,  at  de 
kommende  ar  vil  bringe  en  stærk  stigning  i 
lufttransporten  -  såvel  af  persona 
gods.  Forbindelsen  mellem  de  store  byer  og 
deres  lufthavne  ma  udfores  saledes,  at  trans- 
porttiden nedbringes,  enten  ved  direkte  tog- 
forbindelse eller  vod  helikoptertranspoil  In- 
gen steder  i  landet  bør  afstanden  til  en  rute- 
lufthavn overstige  50-60  km. 

Der    skal    være    rep  forbind) 

imellem  provinslufthavnene  indbyrdes,  og  i 


hvert  tilfælde  må  ruteflyvningen  mellem 
København  og  provinslufthavnene  foregå  ef- 
ter »bus-princippet«  med  kortere  mellemrum 
og  billettering  ombord. 

På  kommunalt  initiativ  bør  en  udvikling  i 
den  private  flyvning  imødekommes  ved  an- 
læg af  en  række  mindre  lufthavne. 

Banelegemer  og  signalsystemer  må  indret- 
tes for  at  imødekomme  de  sikkerhedsmæs- 
sige krav,  som  persontogstrafik  med  meget 
store  hastigheder  vil  stille.  Persontogene  bør 
indrettes  med  så  stor  service  og  komfort,  at 
jernbanernes  konkurrenceevne  fastholdes. 
Havne  og  jernbaner  må  indrettes  efter  mo- 
derne transportteknik,  med  en  stærkt  stigen- 
de anvendelse  af  containere.  Det  må  under- 
streges, at  DSB's  godstransport  kan  udskilles 
og  overgå  til  et  forretningspræget  konces- 
sioneret selskab. 

Trafikproblemerne  er  størst  i  de  store 
byer.  De  kollektive  transportmuligheder  skal 
derfor  udbygges  og  baseres  på  komfort  og 
hurtighed.  Omkring  byerne  anlægges  et  til- 
strækkeligt antal  parkeringspladser  ved  bus- 
og  jernbanestationer.  Omkring  bykernerne, 
som  skal  aflastes  for  biltrafikken,  må  der 
bygges  omfattende  underjordiske  parke- 
ringsanlæg. I  forbindelse  med  anlæg  af  en 
tunnelbane  under  Københavns  indre  bydele 
må  man  i  løbet  af  70'erne  foretage  en  hurtig 
udbygning  af  S-banenettet,  bl.  a.  til  Amager, 
Køge,   Roskilde   og   Nordsjælland.    Der   skal 


oprettes  et  Storkøbenhavns  Trafikselskab. 

Vejtrafikken  må  baseres  på  hurtige  ud- 
faldsveje af  motorvej sstandard,  hvis  nøjag- 
tige linjeføring  snarest  må  bestemmes.  Fod- 
gængerne skal  beskyttes  ved  sikrede  over- 
gange eller  tunneler  ved  de  store  trafikårer. 

Løsningen  af  de  kommende  års  trafikop- 
gaver vil  stille  meget  store  krav  til  arbejds- 
kraft og  finansiering.  Problemet  er  derfor 
ikke  alene,  om  det  er  staten  eller  private,  der 
skal  investere,  men  at  hele  samfundsøkono- 
mien i  højere  grad  indrettes  på  at  give  plads 
til  disse  store  trafikinvesteringer. 

Storebæltsbroen  bygges  og  finansieres  af 
ét  privat  konsortium,  eventuelt  med  staten 
som  medindskyder.  Taksterne  skal  være  la- 
vere end  ved  den  nuværende  overfart. 

Finansieringsformen  for  den  faste  forbin- 
delse mellem  København  og  Saltholm  må 
afhænge  af  lufthavnens  organisationsform. 
Det  konservative  folkeparti  foretrækker,  at 
hele  opgaven  løses  af  en  organisation  med 
selvstændig  finansiering. 

En  eventuel  jernbanetunnel  ved  Helsingør- 
Hålsingborg  finansieres  af  de  nordiske  jern- 
baner. 

Jernbane-  og  vejinvesteringerne  finansie- 
res af  det  offentlige,  og  kun  i  ganske  speci- 
elle tilfælde  med  motorvejsafgifter.  I  forbin- 
delse med  anlægget  af  veje,  der  kan  bære  en 
tungere  godstransport,  må  vægtafgiften  gra- 
dueres efter  akseltrykket. 

Reformer  i  uddannelsen 


SKOLE-  og  uddannelsessystemet  må  til 
stadighed  tilpasses  samfundsudviklingen. 
Målsætningen  må  være  ikke  alene  at  give 
den  enkelte  den  viden,  der  er  nødvendig  i 
et  samfund  i  stadig  forandring,  men  i  lige  så 
høj  grad  at  udvikle  interesser  og  skabende 
evner,  selvstændig  tænkning,  omstillingsevne 
og  viljen  til  at  samarbejde  med  andre. 

At  uddanne  sig  bør  ikke  begrænses  til 
børne-  og  ungdomsårene,  men  være  mu- 
ligt for  den  enkelte  livet  igennem  i  det  om- 
fang, man  føler  behov.  Blindgyder  må  und- 
gås, og  der  må  på  alle  trin  være  omstig- 
nings- og  opstigningsmuligheder,  så  den  en- 
kelte kan  finde  den  plads,  der  svarer  til  net- 
op hans  eller  hendes  evner  og  færdigheder. 

Der  må  være  adgang  til  efteruddannelse, 
videreuddannelse  og  omskoling  for  alle,  og 
der  må  være  sammenhæng  mellem  folke- 
skolen og  al  videre  uddannelse.  Skrankerne 
imellem  de  forskellige  uddannelser  må  ned- 
brydes, og  specialiseringen  indtræde  så  sent 
som  muligt.  Tidligere  gennemført  undervis- 
ning i  andre  uddannelser  skal  kunne  god- 
skrives, ligesom  man  må  kunne  kvalificere 
sig  på  et  højere  niveau  gennem  enkelte  sup- 
pleringsfag  eller  fagkombinationer. 

I  det  gældende  uddannelsessystem  under- 
vises de  svagest  udrustede  gennemgående  i 
et  for  kort  åremål.  I  fremtidens  uddannelse 
må  undervisningen  være  mere  individuali- 
seret. Man  må  anvende  de  indlæringsmeto- 
der, der  giver  det  største  udbytte  for  den 
enkeltes  evner  og  viden.  Man  m.i  forhindre, 
at  der  opstår  unødvendige  sociale  problemer 
på  grund  af  manglende  uddannelser. 

Voksenundervisningens  placering  i  uddan- 
nelsesmønstret  må    udbygd--    Gennem    fri- 

tidsundervisningen  og  oplysningsforbundene 
må  der  skabes  mulighed  for  at  aflægge  stats- 
kontrollerede prøver  i  tilvalgsfag  på  folke- 
skole- og  gymnasieniveau. 

Forbindelsen  mellem  folkeskolen  og  gym- 
nasiet skal  udvides  og  lærerne  have  kend- 
skab til  miljøet  i  de  videregående  uddannel- 
ser. Folkeskole-  og  gymnasielæreruddannel- 
serne må  derfor  placeres  i  de  nye  uddannel- 
sescentre, hvor  alle  lærere  får  en  fælles 
grunduddannelse  med  praktik  og  pædagogik 
som  et  vigtigt  led.  Seminarierne  indpasses  i 
den  efterfølgende  specialuddannelse. 

Lærerne  må  aflastes  for  ikke-pædagogisk 
arbejde. 

TV  og  radio  kommer  til  at  spille  en  større 
rolle  i  uddannelsesmønstret.  Undervisnings- 
ministeriet skal  have  rådighed  over  sende- 
timer til  TV-undervisning. 

Medleven  og  medindflydelse  skal  være 
selvfølgelige  elementer  i  hele  uddannelses- 
forløbet. På  alle  uddannelsestrin  må  der 
være  mulighed  for  større  indflydelse  på  egne 
forhold. 

Europa  vil  blive  en  fælles  arbejdsplads. 
De  unge  må  have  bedre  muligheder  for  at 
uddanne  sig  i  udlandet.  En  lang  række  ud- 
dannelser må  kunne  godskrives  i  det  danske 
undervisningssystem. 


Folkeskolen 

Uddannelsespligten  må  i  løbet  af  1970'erne 
udvides  til  12  år.  Den  offentlige  skole  må 
baseres  på  en  enhedsskole  med  tilvalg. 

Ved  alle  skoler  oprettes  bømehavckl 
med   adgang   fra   det   femte  år.   Børnehave- 


klasserne  skal  være  den  naturlige  overgang 
til  den  egentlige  undervisning,  som  skal  be- 
gynde fra  det  fyldte  sjette  år.  Gennem  mu- 
siske aktiviteter  skal  man  allerede  i  børne- 
haveklasserne fremme  børnenes  fantasi  og 
skaberevner. 

Enhedsfolkeskolen  skal  give  en  bred,  al- 
men grunduddannelse  med  alsidig  oriente- 
ring om  vort  kulturgrundlag.  Allerede  på  et 
tidligt  tidspunkt  i  uddannelsen  indføres  ni- 
veaudelt undervisning  i  enkelte  fag.  Der  til- 
bydes eleverne  tilvalg  af  bestemte  fag  i 
overensstemmelse  med  evner  og  interesser 
og  med  sigte  på  deres  senere  uddannelses- 
mål. Gruppeundervisning  vil  i  mange  fag  er- 
statte klasseundervisningen. 

Tilvalgssystemet  forudsætter  en  snæver 
kontakt  mellem  forældre  og  skole.  Forældre 
må  hele  tiden  være  orienteret  om  barnets 
situation  og  tilvalgsfagenes  muligheder. 

Undervisningen  i  fremmede  sprog  indføres 
så  tidligt  som  muligt  og  indrettes  efter  mere 
moderne  metoder.  De  forskellige  fags  ind- 
hold må  på  mange  områder  ændres.  Nye  em- 
ner må  tages  op,  og  mindre  væsentligt  læse- 
stof nedskæres.  Den  store  kombinationsfri- 
hed  i  valg  af  fag  i  tilvalgsskolen  må  ikke 
føre  til,  at  undervisningskvaliteten  sænkes. 

Folkeskolen  afsluttes  med  en  statskontrol- 
leret prøve  efter  9.  eller  10.  skoleår.  Alt  efter 
forudgående  og  efterfølgende  uddannelse 
skal  denne  prøve  kunne  sammensættes  frit, 
således  at  man  kan  tage  realeksamen  eller 
enkelte  fag  på  realeksamensniveau,  og  andre 
på  9.  eller  10.  klasseniveau.  På  denne  måde 
bliver  skolen  mere  smidig,  uden  at  der  slæk- 
kes på  kravet  til  skolen  om  at  være  alsidigt 
orienterende  og  kundskabsformidlende. 

Der  fastsættes  bestemmelser  for  omfanget 
af  tilvalgsfag,  der  direkte  giver  adgang  til 
gymnasiet.  Undervisningen  i  tiende  klasse- 
trin skal  viderebygge  tilvalgene  med  er- 
hvervsfagligt sigte,  uden  at  der  dog  bliver 
tale  om  en  egentlig  erhvervsuddannelse.  Og- 
så fra  tiende  klassetrin  skal  der  være  en  na- 
turlig overgangsmulighed  til  gymnasiet. 

Erhvervsvejledningen  effektiviseres.  En 
dialog  mellem  skole  og  erhverv  er  nødvendig 
for  at  skabe  et  glidende  forløb  af  folkesko- 
lens undervisning  til  de  faglige  skoler. 

I  folkeskolen  må  der  skabes  en  bedre  har- 
moni mellem  bygninger,  undervisningsmate- 
riel og  pædagogiske  hensyn  for  at  opnå  den 
størst  mulige  trivsel  for  elever  og  lærere. 

Det  pædagogiske  forsøgsarbejde  må  ud- 
vides. Et  uddannelsesråd  for  de  grundlæg- 
gende uddannelser  vil  gennem  analyser  og 
vurderinger  kunne  fremme  nyskabelser 
blandt  andet  i  folkeskolen. 

Privatskolernes  eksistens  må  sikres  gen- 
nem tilskudsordninger,  der  ligestiller  dem 
med  de  offentlige  skoler. 


Handicappedes 
undervisning 


Undervisningen  af  handicappede  og  sent 
udviklede  børn  udbygges.  Deres  undervis- 
ning bør  kun  i  undtagelsestilfælde  foregå 
uden  for  det  almindelige  skolemiljø.  Al  un- 
dervisning af  handicappede  børn  samles  un- 
der undervisningsministeriet.  Der  må  etab- 
leres et  samarbejde  mellem  undervisnings- 
og  socialministeriet  for  at  sikre  handicap- 
pede børns  udvikling  allerede  fra  de  første 
år. 

Folkeskolens  tilbud  om  specialundervis- 
ning må  følges  op  af  lignende  tilbud  på  tek- 
niske skoler,  fagskoler,  handelsskoler  og  lign., 
således  at  handicappede  får  den  størst  mu- 
lige chance  for  senere  at  blive  beskæftiget  i 
erhvervslivet  på  lige  fod  med  andre  unge. 

Skolens  mulighed  for  at  hjælpe  elever  med 
adfærdsvanskeligheder  udbygges  gennem 
udvidet  observationsundervisning,  skolepsy- 
kologisk rådgivning  og  et  nærmere  samar- 
bejde med  børne-  og  ungdomsforsorgen. 


Gymnasiet 


Det  primære  mål  med  gymnasiet  er  at 
give  eleverne  et  dybtgående  kendskab  til 
sammenhængen  i  vort  kulturmønster  og  da- 
gens samfund.  Gymnasiet  skal  gennem  et 
højt  undervisningsniveau  være  et  forbindel- 
sesled fra  folkeskolen  til  de  videregående 
mere  teoretiske  uddannelser.  Enhedsprincip- 
pet  i  folkeskolen  videreføres  i  gymnasiet  med 
en  fælles  grundstamme  omfattende  sprog, 
matematik,  samfundsorientering  og  humani- 
stiske fag.  Gennem  tilvalg  skal  eleverne 
kunne  specialisere  sig  til  en  senere  videre- 
uddannelse. 

Gymnasiet  afsluttes  med  en  studentereksa- 
men, der  normalt  men  ikke  automatisk  giver 
adgang  til  uddannelser  på  universitetsniveau. 
Gymnasiekapaciteten  må  udvides.  Højere 
forberedelseseksamen  bør,  som  det  oprinde- 
ligt var  hensigten,  fortrinsvis  søges  af  dem, 
der  har  været  ude  af  undervisningssystemet. 


Erhvervsuddannelsen 

Overgangen  til  den  faglige  grunduddan- 
nelse sker  normalt  efter  det  tiende  uddan- 
nelsesår. 

Den  faglige  grunduddannelse  bør  gøres 
mere  tiltrækkende.  Den  indledes  på  bran- 
cheskoler med  en  almen,  faglig  og  teoretisk 
undervisning.  Den  videreføres  med  den 
egentlige  praktiske  specialuddannelse  på  én 
eller  flere  anerkendte  virksomheder,  baseret 

på  et  kontraktforhold.  Uddannelsen  afsluttes 
med  teoretisk  undervisning  og  eksamen,  der 
omfatter  arbejdsmarkedspolitik,  psykologi, 
ledelsesprincipper  og  samarbejdsformer. 
Grunduddannelsernes  længde  afpasses  efter 
elevens  alder,  uddannelsesmæssige  forudsæt- 
ninger og  de  enkelte  fag. 

Erhvervsuddannelserne  skal  opbygges  af 
et  antal  uddannelsesblokke,  der  kan  gennem- 
føres hver  for  sig  og  i  et  tempo,  der  svarer 
til  den  enkelte  uddannelsessøgendes  indivi- 
duelle tempo. 

Efteruddannelses-  og  omskolingsmulighe- 
der  skal  koordineres  med  grunduddannel- 
serne og  bør  kunne  finde  sted  som  deltids- 
undervisning  sammen  med  erhvervsmæssigt 
arbejde.  Denne  uddannelse  skal  kvalificere 
til  videregående  uddannelser  og  åbne  adgang 
for  ikke-faglærte  til  at  blive  ligestillet  med 
faglærte. 

Alle  erhvervsuddannelser  må  samles  under 
undervisningsministeriet. 


Læreanstalter  og 
universiteter 


For  at  imødekomme  det  moderne  samfunds 
krav  om  større  smidighed  i  uddannelses- 
strukturen og  effektive,  korte  uddannelser 
skal  de  højere  læreanstalter  og  universiteter 
fortsætte  med  at  indføre  den  trindelte  un- 
dervisning. 
Dette  må  indebære, 

at  optagelse    er    betinget    af    en    adgangs- 
prøve efter  den  modtagende  institutions 
krav.   Prøven  kan  være  studentereksa- 
men eller  højere  forberedelseseksamen, 
hvis  tilvalgsfagene  giver  de  tilstrække- 
lige   kvalifikationer    til    at    påbegynde 
studiet.  Også  andre  personer  kan  opta- 
ges, mod  at  bestå  adgangsprøven,- 
at  der  skabes  friere  fagkombinationer  på 
tværs    af    traditionelle    faggrænser    og 
dermed  større  variationer  i  afgangsek- 
samenernes faglige  indhold, 
at  mere  uvæsentligt  læsestof  bortskæres, 
at  der  opnås  en  bedre  udnyttelse  af  studie- 
tiden gennem  længere  semestre,  effektiv 
planlægning  og  rådgivning  hele  studiet 
igennem, 
at  der   foretages   en    hurtig   udbygning   af 

uddannelsescentre. 
Denne  omlægning  af  uddannelserne  kræ- 
ver en  forudgående  afklaring  af.  hvilke  stil- 
linger og  hvilken  lønplacering  de  forskellige 
uddannelser  giver  adgang  til 

Universiteterne'  icre  læreanstalter 

bør  administreres  und« 

i  samarbejde  med  institutionerne  plan- 
lægger og  koo 

Vnr   at   sikre   den    bedst    mulige    undervis- 
ning   oj;    forskning    hør    pn  renl 

administrative  opgaver  udskilles.  Professo- 
rerne skal  kunne  vælge  mellem  at  lægge  ho- 
vedvægt enten  på  undervisning  eller  forsk- 
ning. Lærere  og  professorer  kan  ansættes  på 
åremål. 

Der  skal  ikke  fastlægges  et  bestemt  for- 
hold mellem  forsknings-  og  undervisnings- 
bevillinger.  Forskningsbevillinger  må  i  høj- 
ere grad  følge  personen  og  være  knyttet  til 
en  afgrænset  opgaves  løsning.  En  sådan 
praksis  må  dog  ikke  angribe  grundforsknin- 
gens frihed. 


Uddannelsens  finansiering 

Målsætningen  for  uddannelsesstøtten  må  i 
sin  endelige  udformning  være,  at  ingen  af 
økonomiske  grunde  hindres  i  at  påbegynde 
eller  videreføre  en  uddannelse,  som  den  på- 
gældende har  evne  og  lyst  til. 

Den  nuværende  økonomiske  støtte  har  ikke 
været  tilstrækkelig  til  at  sikre  en  ligelig  so- 
cial og  geografisk  rekruttering  til  gymnasiet 
og  de  forskellige  højere  uddannelser.  Udbyg- 
ningen af  støtten  må  i  de  nærmeste  år  for- 
trinsvis komme  lærlinge  og  eleverne  i  de 
ældste  klasser  til  gode,  så  man  undgår,  at 
unge  forlader  uddannelsessystemet  af  økono- 
miske grunde. 

Af  solidaritetshensyn  må  de  grupper,  som 
gennem  en  lang  uddannelse  opnår  særligt 
høje  indkomster,  gennem  tilbagebetaling  af 
støtten  bidrage  til  større  social  lighed.  Efter 
myndighedsalderen  skal  støtten  fortrinsvis 
ydes  som  lån. 

Fra  undervisningspligtens  ophør  og  indtil 
myndighedsalderen  gives  støtten  som  legater, 
gradueret  efter  alder  og  forældreindkomst. 

Efter  myndighedsalderen  skal  støtten  - 
uafhængig  af  forældre-  og  ægtefælleind- 
komst -  som  hovedregel  være  lån,  der  forst 
er  rentebærende  efter  uddannelsens  ophor 

Tilbagebetaling  finder  sted,  når  låntageren 
har  en  indkomst,  der  svarer  til  den  gennem- 
snitlige førsteårsindkomst  på  det  pågældende 
uddannelsestrin.  Den  skal  tidligst  begynde 
et  år  efter  studiets  ophor.  Tilbagebetalings- 
perioden afpasses  efter  uddannelsens  norme- 
rede længde. 

Den  økonomiske  støtte  gives  efter  ensar- 
tede kriterier  til  alle  uddannelser  af  mere 
end  tre  måneders  vanghed.  Don  bør  være  sa 
stor,  at  den  kan  dække  den  uddannelsessø- 
gendes nødvendige  leveomkostninger  under 
hensyn  til  den  lendes  alder. 

Også  efter  myndighedsalderen  mfi  der 
være  adgang  til  at  opn  <.   for  at  sikre 

en  risikofri  start  pa  en  uililannel  erne 

nia  aldrig  udgøre  mere  end  en  tre.he del  af 
den  samlede  støtte  til  uddannelsen  og  kan 
højst  beløbe  sit;  td  sammenlagt  et  .irs  stø 


Kulturen 
-  en  del  af 
hverdagen 


LIGESOM  vi  kan  skabe  et  nyt  værdigheds- 
billede  for  menneskets  forhold  til  ar- 
bejdspladsen gennem  medindflydelse  og 
medansvar,  kan  vi  give  fritidstilværelsen 
øget  indhold  ved  tilbud  om  selvudfoldelse 
og  medleven  i  kunst  og  kulturliv.  For  Det 
konservative  folkeparti  er  det  afgørende  at 
værne  det  enkelte  menneskes  ret  til  at  forme 
sin  egen  tilværelse  og  realisere  sin  egen  op- 
fattelse af  meningen  med  tilværelsen. 

Det  konservative  folkeparti  ønsker,  at  vi  i 
vort  samfunds  videre  udvikling  skal  bygge 
på  de  værdier,  der  ligger  i  vor  kristen-hu- 
manistiske  kulturarv.  Det  menneskesyn  og 
den  livsholdning,  som  rummes  i  denne  arv, 
vil  være  et  uundværligt  fundament  også  un- 
der de  hektiske  økonomiske  og  tekniske  for- 
andringer, det  moderne  samfund  er  under- 
kastet. 

Vort  politiske  mål  er  ikke  blot  øget  effek- 
tivitet og  stadig  stigning  i  den  samlede  vel- 
stand. Der  er  brug  for  og  råd  til  at  anvende 
en  del  af  velstandsstigningen  til  at  skabe 
trivsel  for  mennesker  både  på  deres  arbejds- 
plads og  i  deres  fritid.  Kulturpolitikken  er 
ikke  blot  et  afgrænset  område,  der  omfatter 
aktiviteter  i  kunst,  kirke  og  skole. 

Der  er  en  nær  forbindelse  mellem  kultur- 
syn, kulturudfoldelse  og  hele  samfundsud- 
viklingen. 

En  økonomisk  politik  med  øget  velstand 
giver  mulighed  for,  at  samfundet  og  den  en- 
kelte borger  bedre  kan  fremme  kulturelle 
aktiviteter.  Den  kulturelle  udfoldelse  skal 
ikke  være  reserveret  for  mennesker  med 
særlige  kundskaber  og  uddannelse.  Kultur- 


udbuddet må  være  præget  af  alsidighed,  og 
man  må  undgå  en  ensidig  politisering  af 
kulturudbuddet. 

Hidtil  har  skolen  næsten  udelukkende  for- 
beredt mennesker  til  en  tilværelse  i  arbejds- 
livet. Med  øget  fritid  for  alle  må  skolen  be- 
vidst sigte  imod  at  skabe  forudsætninger  for 
et  indholdsrigt  fritidsliv  for  hver  enkelt.  Den 
musiske  undervisning  må  udvides.  Også 
udenfor  den  egentlige  undervisningstid  må 
der  gives  eleverne  tilbud  i  musik,  bildende 
kunst,  dramatik  og  litteratur.  Forståelsen  for 
kunstens  værdi  må  lægges  allerede  i  de 
unge  år. 

For  alle  aldersgrupper  må  det  offentlige 
være  i  stand  til  at  stille  de  fornødne  lokaler 
til  rådighed,  også  til  de  forskellige  former 
for  foreningsaktiviteter  og  spejderkorpsene. 

I  idrætslivet  må  der  være  mulighed  både 
for  konkurrencesport  og  motionsudøvelse. 
Det  må  være  kommunernes  opgave  at  stille 
de  fornødne  idræts-  og  motionsanlæg  til  dis- 
position. Aktiviteterne  skal  fortsat  være  ba- 
seret på  frivillige  lederes  indsats. 

En  større  kulturel  aktivitet,  hvor  befolk- 
ningen selv  lever  med,  kræver  bedre  byg- 
ningsmæssige rammer.  Ægte  og  levende  kul- 
turcentre kan  ikke  skabes  ved  en  offentlig 
beslutning,  men  fordrer  interesseredes  ini- 
tiativ. Kommunerne  må  yde  støtte  til  grup- 
ger  af  borgere,  som  selv  vil  stå  for  fritids- 
aktiviteter af  kulturel  eller  anden  art,  ved  at 
skaffe  egnede  lokaler.  Man  bør  undgå  offent- 
lig støtte  til  institutionsprægede,  ensartede 
kulturcentre,  men  være  åben  overfor  nye, 
spontane  initiativer. 

Kansten,  kunstneren, 
pnbliknm 

En  aktiv  kulturpolitik  kan  bidrage  til,  at 
vi  kan  videreføre  en  selvstændig  dansk 
kunst.  Offentlig  støtte  skal  virke  som  igang- 
sætter af  kunstnerisk  produktion  og  kulturel 
udfoldelse,  så  kunsten  kan  eksistere  og  ud- 
vikle sig  frit.  Målet  må  være  at  sikre  kunst- 
nerens fulde  frihed,  at  åbne  kunsten  for  et 
stadig  større  publikum  og  skabe  bedre  kon- 
takt mellem  publikum  og  kunstner. 

Den  økonomiske  støtte  skal  principielt 
ydes  til  kunstværket  i  stedet  for  til  kunstne- 
ren som  person.  En  støtte  til  værket  i  alle 
dets  former  åbner  også  mulighed  for  -  sam- 
men med  bedre  kunstforståelse  i  befolknin- 
gen -  at  støtten  til  kunstneren  efterhånden 
bliver  overflødig.  Kunstnerne  skal  kunne 
leve  af  deres  produktion.  En  støtte  til  vær- 
ket er  ikke  en  socialt  betinget  foranstaltning, 
men  et  udtryk  for,  at  det  offentlige  erkender 
sin  opgave  som  forbruger  af  kunst. 

Offentlige  institutioner  og  teatre  bør  i  hø- 
jere grad  bestille  værker  hos  kunstnerne. 
Opkøb  af  bildende  kunst  og  bestilling  af 
værker  hos  forfattere  og  komponister  må 
være  den  afgørende  støtteform  til  disse 
kunstarter. 

Samtidig  med,  at  det  offentlige  køber  mere 
kunst,  må  man  gå  nye  veje  for  at  sikre,  at 
befolkningen  møder  kunsten  i  hverdagen. 
Det  kan  ske  gennem  offentligt  arrangerede 
vandreudstillinger,  og  gennem  låneordninger 
så  værker  i  offentlig  eje  præsenteres  for  en 
større  kreds  i  offentlige  kontorer  og  på  pri- 
vate arbejdspladser. 

Ved  opførelsen  af  større  offentlige  byg- 
ninger må  afsættes  særlige  beløb  til  kunst- 
nerisk udsmykning.  Kunstnerne  må  engage- 
res fra  byggeriets  begyndelse. 

For  at  sikre  alsidighed  i  kunstvalget,  bør 
udstillingerne  decentraliseres  mest  muligt. 
Indkøb  af  kunst  skal  afgøres  af  folkevalgte 
bestyrelser  og  ikke  af  kunstfondudvalget,  der 
alene  skal  have  rådgivende  indflydelse. 

Den  skrivende  danske  kunst  har  vanske- 
lige vilkår,  fordi  den  først  og  fremmest  hen- 
vender sig  til  den  talsvage  danske  befolk- 
ning. Det  vil  være  en  væsentlig  støtte  at 
godtgøre  forlagene  den  moms,  som  opkræves 
på  bogsalg.  Følgen  vil  blive  lavere  bogpriser 
og  dermed  større  oplagsmuligheder.  Det  er 
en  enkel  og  generel  støtte  til  produktionen  af 
danske  bøger  og  bedre  end  støtteordninger 
til  enkelte,  udvalgte  skribenter.  Forfatterne 
må  have  en  mere  rimelig  betaling  for  ud- 
lånet af  deres  bøger  på  biblioteker. 

Støtten  til  dansk  musik  skal  ikke  kun  be- 
stå i  bestilling  af  værker  hos  komponister 
og  en  støtte  til  selve  det  indledende,  skaben- 
de arbejde.   Man   må   også  sikre,   at  danske 


komponister  får  større  muligheder  for  at  få 
deres  værker  opført. 

Der  bør  inden  for  Det  kgl.  Teater  oprettes 
en  særlig  scene  for  opera  og  ballet. 

Uddannelsesniveauet  må  være  ens  på  samt- 
lige landets  konservatorier. 

Offentlige  tilskud  er  nødvendige  for  at 
sikre  en  tilstrækkelig  teaterdrift  for  hele 
befolkningen.  Men  det  forekommer  ikke  rig- 
tigt at  give  støtten  til  enkelte  teatre  efter 
enkelte  års  særligt  store  underskud.  Det 
konservative  folkeparti  går  ind  for  generel- 
le ensartede  støtteordninger  for  at  sikre  kon- 
takt mellem  teater  og  publikum  og  for  at 
undgå,  at  teatret  blive  sekterisk  og  dramaet 
en  isoleret,  publikumsfjern  kunstart.  Tea- 
trenes forestillinger  må  langt  oftere  trans- 
mitteres af  fjernsynet. 

Teaterstøtten  må  især  gives  som  tilskud  til 
billetpriserne.  Det  er  vigtigt  at  støtte  dan- 
nelse af  publikumsorganisationer  og  at  med- 
virke til  en  udvidelse  af  abonnementsord- 
ningerne. Som  led  i  kunstopdragelsen  bør 
driften  af  børne-  og  ungdomsteatre  sikres 
den  nødvendige  økonomi. 

Skuespilleruddannelsen  må  ske  i  forbin- 
delse med  et  teater  og  ikke  alene  på  særlige 
skoler. 

Støtten  til  filmkunsten  må  ændres.  Film- 
fonden  bør  ledes  af  kulturpersonligheder, 
der  ikke  er  direkte  engageret  i  filmproduk- 
tionen. Der  uddeles  alene  præmier  til  fær- 
dige film  og  til  filmproducenters  første  ar- 
bejde. Det  ligger  i  filmens  natur,  at  den  ikke 
kan  bedømmes,  før  den  er  produceret. 

Bevillingssystemet  må  ophæves  samtidig 
med,  at  man  sikrer  sig  imod  biografkæder 
eller  andre  former,  der  kan  føre  til  et  ufrit 
marked. 


Radio  og  fjernsyn 


Statsmonopolet  på  radio  og  fjernsyn  skal 
afskaffes.  En  TV-kanal  2  skal  drives  af  et 
nyt  og  af  Danmarks  Radio  uafhængigt  sel- 
skab. Samtidig  bør  radioens  programmer 
begrænses  til  to.  Det  tredie  program  må 
overlades  til  det  nye  selskab.  Dets  økono- 
miske baggrund  kan  skabes  gennem  rekla- 
meindtægter både  i  fjernsyn  og  radio.  Kon- 
cessionen for  det  private  selskab  skal  inde- 
holde klare  garantier  for  kvalitet,  alsidighed 
og  politisk  uafhængighed.  Det  nye  selskab 
skal  ledes  af  et  råd,  der  er  uafhængigt  af 
annoncørinteresser.  Der  ma  ikke  reklameres 
ved  hjælp  af  sponsorprogrammer.  Reklamer- 
ne må  kun  bringes  før  eller  efter  de  enkelte 
udsendelser. 

Kun  ved  at  oprette  to  sendesystemer,  der 
er  aldeles  uafhængige  af  hinanden,  vil  man 
få  den  konkurrence  både  med  hensyn  til 
programmer  og  økonomi,  som  forbrugerne 
har  krav  på. 

Trivsel  og  tryghed 


FAMILIE-  og  socialpolitikken  skal  med- 
virke til  at  bevare  familien  som  tilværel- 
sens centrum.  Det  er  i  familien,  grunden  skal 
lægges  til  udviklingen  af  børnenes  selvstæn- 
dighed og  demokratiske  holdning. 

Kvindens  ligeret  skal  virkeliggøres.  Der 
må  gennemføres  lige  løn  for  lige  arbejde. 
Samfundet  må  planlægges  sådan,  at  mand  og 
kvinde  frit  kan  afgøre,  hvem  der  skal  lægge 
hovedarbejdskraften  i  hjemmet. 

Der  skal  oprettes  tilstrækkelig  mange 
børneinstitutioner  og  fritidscentre.  Mulighe- 
derne for  børnepasning  ud  over  de  sædvan- 
lige åbningstimer  i  institutionerne  udbygges. 
Dette  vil  give  moderen  bedre  chancer  for 
videreuddannelse.  For  at  udvide  valget  mel- 
lem børnepasning  og  udearbejde  forhøjes 
børnetilskuddene,  samtidig  med,  at  det  of- 
fentliges tilskud  til  børneinstitutionernes 
drift  reduceres.  Højere  børnetilskud  vil  altså 
modsvares  af  højere  og  mere  ensartede  tak- 
ster i  børneinstitutionerne.  For  at  give  bar- 
net de  bedst  mulige  startbetingelser  indføres 
der  et  særligt  tilskud  i  form  af  et  småbørns- 
tillæg  til  alle  børn  under  tre  år. 

Heldagsbørneinstitutioner  skal,  ikke  mindst 
af  pædagogiske  grunde,  suppleres  med  halv- 
dagsbørnehaver. 

For  at  skabe  bedre  udfoldelsesmuligheder 
for  familien  er  det  nødvendigt,  at  der  i  bolig- 
områder indrettes  familievenlige  miljøer 
med  lege-  og  udfoldelsesmuligheder. 

Forældrene  må  sikres  indflydelse  i  børne- 
institutionerne, og  forældrenævn  etableres 
ved  alle  børneinstitutioner. 


Et  vigtigt  led  i  en  politik,  der  tjener  bør- 
nenes interesse  i  trygge  og  sunde  opvækstvil- 
kår, vil  være  at  gennemføre  en  revision  af 
adoptionslovgivningen,  så  adgangen  til  at 
bringe  »glemte«  børn  fra  institutioner  ind  i 
personlige  familieforhold  lettes. 

Familiens  samlede  situation  skal  være  ud- 
gangspunktet for  den  sociale  bistand.  Fa- 
milievejledningen må  udbygges,  og  der  må  i 
det  sociale  arbejde  lægges  større  vægt  på 
besøg  i  hjemmene. 

Med  udgangspunkt  i  den  ny  socialreform 
må  der  lægges  vægt  på, 

at  det  sociale  system  gennem  sine  service- 
funktioner virker  forebyggende, 
at  der  sker  en  koordinering  mellem  den 
sundhedsmæssige  og  økonomiske  bistand, 
for  eksempel  gennem  udvidede  helseun- 
dersøgelser og  behandlinger  allerede  fra 
de  tidligste  år  og  op  gennem  alle  aldre. 
Samarbejdet  mellem  børneinstitutioner, 
skoler  og  socialforvaltninger  må  udbygges, 
at  opståede  trangssituationer  klares   i   deres 

første  fase, 
at  hele  det  sociale  system  møder  den  enkelte 
med  tillid. 

Informationen  om  det  sociale  system  må 
forbedres,  så  enhver  har  kendskab  til  sine 
muligheder  og  rettigheder. 

For  at  det  sociale  system  kan  komme  til  at 
virke  efter  sin  hensigt,  er  det  nødvendigt 
med  efteruddannelse  af  det  nuværende  so- 
ciale personale. 

Selv  om  samfundet  overtager  flere  af  de 
sociale  funktioner,   må   der  stadig  være   en 

frivillig  indsats  på  det  sociale  område,  ikke 
mindst  for  handicappede,  fysisk  som  psykisk, 
og  for  ældre  i  omsorgsarbejdet. 

Familier,  der  selv  påtager  sig  det  offent- 
liges pligter  overfor  handicappede,  må  have 
økonomisk  godtgørelse. 

Evnesvage,  varigt  psykisk  og  fysisk  handi- 
cappede medmennesker  og  andre  sociale  mi- 
noritetsgrupper må  sikres  værdige  levevil- 
kår gennem  forøget  institutionsbyggeri  og 
opførelse  af  flere  uddannelses-  og  behand- 
lingscentre. 

Den  ældre  generation 

Ældre  medborgere  skal  have  bedre  mulig- 
heder for  at  blive  i  aktivt  arbejde.  For  at 
fremme  beskæftigelsen  af  ældre,  stimuleres 
erhvervslivet  til  at  indrette  særlige  arbejds- 
pladser med  lettere  beskæftigelse  og  til  at 
udvide  mulighederne  for  deltidsarbejde. 
Pensionister,  som  ønsker  at  arbejde  ud  over 
67  års  alderen,  skal,  når  de  fylder  70  år, 
kunne  opnå  et  rimeligt  ventetillæg. 

Ældre,  som  ikke  har  mulighed  for  at  klare 
deres  job  eller  opnå  efteruddannelse,  må 
kunne  trække  sig  tilbage  før  den  normale 
pensionsalder  uden  at  lide  for  store  økono- 
miske afsavn.  Førtidspensionering  er  nor- 
malt en  nødløsning,  men  den  skal  kunne 
ydes  også  med  baggrund  i  sociale  vanske- 
ligheder og  ikke  kun  ud  fra  en  strengt  læge- 
lig vurdering. 


Familie-  og  socialpolitikken  lægges  til  ret- 
te, så  ældre  kan  blive  i  deres  eget  hjem  så 
længe  som  muligt.     Dette  kræver: 

Udbygning  af  hjemmehjælp  og  hjemme- 
sygepleje, hvor  det  opsøgende  arbejde  skal 
have  en  større  prioritet,  for  eksempel  gen- 
nem frivillige  korps,  der  efter  aftale  med  de 
sociale  forvaltninger  besøger  de  ældre, 

udbygning  af  omsorgsarbejdet,  både  kom- 
munalt og  med  mulighed  for  foreningers 
eller  organisationers  medvirken, 

større  forståelse  for  de  ældres  særlige  for- 
hold ved  indretning  af  kollektivhuse, 

placering  af  pensionist-  og  plejeafdelinger 
i  kollektive  bebyggelser, 

flere  plejehjem  og  nær  kontakt  mellem 
plejehjem,  hospitaler  og  omsorgsarbejdet, 

pensionssystemets  nuværende  bestanddele, 
folkepension,  tillægspension  og  pensionstil- 
læg samles  i  eet  pensionsbeløb,  der  er  ens 
for  alle. 

Først  som  overbygning  på  dette  system 
gennemføres  en  indtægtsbestemt  tillægspen- 
sion, som  står  i  forhold  til  tidligere  indkomst. 

Denne  overbygning  bør  afvente  udbygnin- 
gen af  det  samlede  tryghedssystem  for  ældre 
med  omsorg  og  aktivitetsmuligheder  og  til- 
bud om  hjælp  i  hjemmet. 

Aktiv  arbejdsmarkedspolitik 

En  aktiv  arbejdsmarkedspolitik  har  til  for- 
mål at  skabe  fuld,  varig  og  produktiv  be- 
skæftigelse for  alle. 

Arbejdsformidlingen  må  virke  på  en  sådan 
måde,  at  den  tilpasses  strukturændringerne. 
Omskoling  og  efteruddannelse  spiller  en 
central  rolle  i  et  samfund  under  forvandling. 

Al  erhvervsuddannelse  bør  samles  i  en  er- 
hvervsuddannelseslov, der  omfatter  lærlinge- 
uddannelse, efteruddannelse,  opskoling  og 
omskoling. 

En  efteruddannelse  med  nærmere  fast- 
satte mellemrum  vil  være  nødvendig  for  de 
fleste  på  arbejdsmarkedet. 

Under  uddannelser  bør  der  indenfor  nær- 
mere fastsatte  indtægtsgrænser  ydes  fuld 
dækning  for  tabt  arbejdsfortjeneste.  Uddan- 
nelsesydelserne dækkes  af  en  erhvervsud- 
dannelsesfond,  der  skabes  med  bidrag  fra 
såvel  arbejdsgiver  som  arbejdstager. 

Arbejdsformidlingen  må  etablere  særlige 
kurser  for  ældre  arbejdstagere  og  gennem 
oplysning  være  med  til  at  nedbryde  fordom- 
me mod  ansættelse  af  ældre  arbejdskraft. 

Hvis  der  ikke  gennem  efteruddannelse  og 
omskoling  er  mulighed  for  at  sikre  alle  en 
rimelig  aflønning,  må  samfundet  tilvejebrin- 
ge særlige  beskæftigelsesmuligheder,  Bor  ok- 
sempel    i   form   af  beskyttede  værksteder    I 

sammenhæng  hermed  må  revalideringen  om- 
fatte socialt  handicappede  på  linje  med  fy- 
sisk og  psykisk  handicappede. 

Til  virksomheder,  der  beskæftiger  handi- 
cappede enten  individuelt  eller  på  beskyt- 
tede arbejdspladser,  yder  det  offentlige  et 
tilskud  til  lønnen. 

For  at  skabe  større  bevægelighed  på  ar- 
bejdsmarkedet udvides  mulighederne  for 
deltidsarbejde.  Arbejdsformidlingen  må  have 
mulighed  for  at  skaffe  lejligheder  og  dække 
flytteomkostninger  og  udgifter  ved  dobbelt 
husførelse. 

Faggrænser  på  arbejdsmarkedet,  som 
hæmmer  arbejdskraftens  bevægelighed,  ned- 
brydes. Regeringen  må  tage  initiativ  til  for- 
handlinger med  arbejdsmarkedets  parter  om 
dette  spørgsmål. 


Tryghed  på  arbejdspladsen 

I  takt  med  automatiseringen  og  den  stærke 
vækst  i  ansatte  i  servicefagene  skal  alle  løn- 
modtagere efterhånden  opnå  funktionærlig- 
nende  status.  Dette  vil  med  tiden  medføre, 
at  samtlige  arbejdstagere  får  fuld  dækning 
for  tabt  arbejdsfortjeneste  under  sygdom  og 
ulykke. 

Under  arbejdsløshed  ydes  tilnærmet  fuld 
dækning  for  tabt  arbejdsfortjeneste,  og  en 
arbejdsløshedsforsikring  for  alle  indbygges  i 
det  sociale  system. 

Der  gennemføres  yderligere  en  lovpligtig 
forsikring  til  dækning  af  efterløn  til  efter- 
ladte i  seks  måneder. 

Staten  må  bidrage  til  løsning  af  lavind- 
komstproblemet gennem  forhøjelse  af  de 
skattemæssige  personfradrag. 

For  at  sikre  funktionærerne  imod  urime- 
lige afskedigelser  oprettes  et  afskedigelses- 
nævn, hvor  man  i  højere  grad  end  ved  de 
almindelige  domstole  kan  tage  hensyn  til 
forhold,  der  vanskeligt  lader  sig  nedfælde  i 
lovparagraffer,  som  for  eksempel  aldersbe- 
stemte afskedigelser. 

Den  erhvervsmæssige  strukturomlægning 
rammer  ikke  mindst  den  ældre  del  af  funk- 
tionærstanden. For  de  yngre  kan  problemet 


delvis  løses  gennem  uddannelse.  Denne  må 
for  de  ældre  suppleres  med  en  afskedigelses- 
løn.  For  eksempel  een  måneds  løn  efter  seks 
års  uafbrudt  ansættelse  i  samme  virksomhed 
stigende  til  et  halvt  års  løn  efter  21  år. 

Forskning  af  det  fysiske  klima  -  herunder 
støj-  og  andre  forureningsproblemer  -  på  ar- 
bejdspladsen skal  iværksættes. 

I  forbindelse  med  det  sygdomsforebyggen- 
de arbejde  indføres  en  bedriftslægeordning 
i  alle  større  virksomheder  og  dermed  for  de 
ansatte  en  pligt  til  regelmæssig,  gratis  læge- 
eftersyn. For  mindre  virksomheder  etableres 
lægeordningen  gennem  de  praktiserende 
læger. 

Ferielægningen  smidiggøres  i  takt  med 
ændrede  ferievaner  og  voksende  fritid. 

Der  må  stiles  mod  en  fælles  lønmodtager- 
lovgivning med  den  størst  mulige  tryghed  i 
ansættelsen  for  samtlige   lønmodtagere. 

Trivsel  på  arbejdspladsen 

En  bedre  trivsel  på  arbejdspladsen  bliver 
stadig  mere  afgørende  i  takt  med,  at  sam- 
fundet præges  af  effektivitet  og  automation. 

Trivsel  er  i  virkeligheden  betingelsen  for, 
at  det  enkelte  menneskes  selvstændighed  og 
initiativ  fortsat  kan  udfolde  sig.  Vilkårene 
på  arbejdspladsen  er  også  en  væsentlig  for- 
udsætning for  trivsel  i  familie-  og  fritidsliv. 

I  virksomheder  med  mere  end  50  ansatte 
bør  medarbejderne  gennem  kontaktorganer 
med  ligelig  repræsentation  af  arbejdsgivere 
og  arbejdstagere  opnå  medbestemmelsesret 
og  medansvar  på  områder  som  arbejdsplads- 
forhold og  personalepolitik.  Der  må  samtidig 
skabes  regler  for  en  grundig  gensidig  infor- 
mation om  og  drøftelse  af  virksomhedens 
forhold. 

Alle  medarbejdere  skal  deltage  på  lige 
fod  i  denne  beslutningsproces.  Kontakten 
udbygges  med  underudvalg  efter  virksom- 
hedens størrelse,  således  at  medbestemmelse 
og  information  kan  etableres  på  alle  om- 
råder og  niveauer. 

For  at  sikre  et  bedre  forhold  mellem  er- 
hvervsliv og  lønmodtagere  skal  medarbej- 
derne i  større  virksomheder  kunne  vælge  en 
repræsentant,  der  får  indblik  i  virksomhe- 
dens ledelse.  I  aktieselskaber  indtræder  en 
valgt  repræsentant  i  bestyrelsen. 

For  yderligere  at  stimulere  medarbejder- 
nes initiativ  og  medleven  på  arbejdspladsen 
må  der  skabes  muligheder  for  nye  ledelses- 
former, hvor  medarbejderne  gennem  grup- 
pesamarbejde overalt  i  virksomhedens  orga- 
nisation kan  inddrages  i  afgørelserne  om- 
kring det  enkelte  arbejde  og  dets  udførelse 
og  dermed  opnå  bedre  udnyttelse  af  uddan- 
nelsen og  skabertrangen.  Denne  nye  ledelses- 
form må  etableres  gennem  uddannelse  og 
forsøg  i  virksomheder. 

Arbejdslederne  får  en  central  stilling  i  den 
nye  tid.  Forbedringer  af  arbejdslederuddan- 
nelsen må  derfor  gennemføres. 

Fra  samfundets  side  skal  de  nye  ledelses- 
former opmuntres  gennem  tilvejebringelse 
af  ledelsescentre,  eventuelt  på  nordisk  basis. 
Her  skal  en  egentlig  lederuddannelse  på  uni- 
versitetsniveau opbygges.  Samfundet  skal 
medvirke  til  forsøg  med  gruppeledelse  på 
virksomhederne  gennem  ledelsescentret. 

Kravene  til  det  private  arbejdsmarkeds 
personalepolitik  må  naturligvis  også  gælde 
for  det  offentlige.  De  autoritære  ledelses- 
principper skaber  dårlige  arbejdsforhold  og 
øver  indflydelse  på  effektiviteten  i  den  of- 
fentlige administration.  Retningslinjerne  for 
ledelsesprincipper  og  personalepolitik  iøvrigt 
må  i  samarbejde  med  personaleorganisatio- 
nerne fastsættes  af  Folketinget.  De  ansattes 
ret  til  at  blive  hørt  i  væsentlige  problemer 
og  til  at  afgive  indstilling,  inden  beslutnin- 
gen træffes,  må  være  helt  naturlig. 

Ejendomsret  for  alle 

Den  enkelte  medarbejders  forhold  til  ar- 
bejdspladsen og  erhvervslivet  kan  få  nye 
perspektiver  gennem  udbyttedeling  og  ud- 
bredelse af  ejendomsretten  til  virksom- 
hederne. 

Lønmodtagerne  skal  derfor  have  skattefri- 
hed for  udbyttedeling,  der  bindes  i  aktier, 
investeringsforeninger    og    obligationer. 

I  en  stadig  udbredelse  af  ejendomsretten 
og  indførelse  af  økonomisk  demokrati  må 
alle  befolkningsgrupper  have  mulighed  for 
at  være  med  uden  hensyn  til  medlemsskab 
af  bestemte  organisationer.  Det  skal  være  en 
individuel  ejendomsret  for  den  enkelte  bor- 
ger, og  ikke  kollektiv  ejendomsret,  der  ad- 
ministreres af  organisationerne. 

Borgere  med  almindelige  indkomster  skal 
opmuntres  til  af  erhverve  aktier  og  dermed 
blive  medejere  af  danske  virksomheder.  Det 
konservative  folkeparti  foreslår: 
at  skabe  større  åbenhed  omkring  danske  ak- 
tieselskaber ved  krav  om  mere  fyldige  be- 


retninger, bedre  regnskabsoplysninger  og 
sikring  af  mindretal  blandt  aktionærer, 
at  afskaffe  dobbeltbeskatning  af  aktieudbyt- 
ter, 
at  lempe  kapitalvindingsafgiften  for  mindre 

aktieposter, 
at  sikre  indskydere  indflydelse  i  investe- 
ringsforeninger, og 
at  alle  befolkningsgrupper  i  lighed  med  er- 
hvervslivets investerings-  og  etablerings- 
fonde  får  adgang  til  at  henlægge  en  del  af 
deres  indkomst  til  en  investeringsfond 
uden  først  at  skulle  betale  skat  af  denne 
del  af  indkomsten.  Når  midlerne  atter 
trækkes  ud  af  investeringsfondene  skal  de 
principielt  beskattes  -  medmindre  de  gen- 
investeres i  for  eksempel  bolig  eller  ud- 
dannelse. 

Hvor  der  finder  en  kapitalkoncentration 
sted,  ligger  der  en  fare  for  den  enkelte  bor- 
gers økonomiske  og  personlige  frihed. 

Det  konservative  folkeparti  ser  en  udbre- 
delse af  den  individuelle  ejendomsret  til  alle 
borgere  som  en  af  de  mest  afgørende  forud- 
sætninger for  at  skabe  og  bevare  et  levedyg- 
tigt, virkeligt  demokrati. 

Erhvervspolitik 

ET  stadig  mere  produktivt  og  moderne  er- 
hvervsliv er  forudsætningen  for  vort 
samfunds  fortsatte  økonomiske  vækst.  Et 
større  nationalprodukt  er  afgørende  for  så- 
vel den  enkeltes  levestandard  som  for  de 
store  offentlige  opgavers  løsning. 

Et  konkurrencedygtigt  erhvervsliv  er  i  al- 
les interesse.  Erhvervslivet  må  selv  medvirke 
til,  at  forståelse  herfor  bliver  udbredt.  Det 
kan  ske  gennem  større  åbenhed,  ved  at  vise 
forståelse  for  og  hensyntagen  til  helheden  og 
ved  en  positiv  medvirken  til  udbredelse  af 
ejendomsretten. 

Det  er  ikke  statens  opgave  at  dirigere  er- 
hvervslivet. Det  må  selv  fremme  den  nød- 
vendige strukturændring  og  fortsatte  ratio- 
naliseringsproces.  Der  må  gennem  lovgiv- 
ning skabes  forudsætninger  for  en  nogen- 
lunde ligelig  økonomisk  vækst  i  alle  dele  af 
landet.  Det  kan  for  eksempel  ske  gennem 
egnsudviklingslovgivningen. 

Erhvervslivets  muligheder  afhænger  ikke 
kun  af  vor  egen  erhvervspolitik,  men  i  lige 
så  høj  grad  af  udviklingen  i  andre  lande. 
Det  mindsker  vor  handlefrihed. 

Den  internationale  konkurrence  vil  blive 
forøget.  Markedsgrupperingerne  vil  med- 
virke til  en  internationalisering  af  erhvervs- 
livet. Øget  viden  om  udvikling  og  mulighe- 
der i  andre  lande  bliver  nødvendig,  selv  om 
forskellene  i  handelsvilkår  bliver  udjævnet. 

Erhvervslivets  produktionsapparat  og  va- 
reudvalg vil  blive  hurtigere  forældet  gen- 
nem den  skærpede  konkurrence  og  den  ha- 
stige teknologiske  udvikling.  Servicesektoren 
vil  ekspandere.  Tilgangen  til  arbejdsmarke- 
det vil  blive  mindre,  dels  som  følge  af  min- 
dre fødselsårgange,  dels  på  grund  af  en  læn- 
gere uddannelsestid. 

I  det  større  europæiske  fællesmarked  og 
med  den  skærpede  internationale  konkur- 
rence er  behovet  for  en  fortsat  modernisering 
af  hele  vor  erhvervslovgivning  aktuel.  Er- 
hvervslivets internationalisering  vil  tage  til 
ved  fusioneringer  -  ikke  blot  inden  for  lan- 
degrænserne, men  også  på  tværs  af  disse. 
På  områder,  hvor  Monopoltilsynet  idag  ikke 
har  tilstrækkelige  muligheder  for  at  gribe 
ind  mod  uønskede  samfundsmæssige  virk- 
ninger, må  kontrolmidlerne  udbygges. 

Udviklingen  i  retning  af  større  enheder 
udelukker  imidlertid  ikke,  at  mindre  virk- 
somheder  med   smidig   tilpasningsevne    kan 


opnå  en  god  rentabilitet  igennem  specialise- 
ring. 

Samarbejdet  må  udbygges  imellem  er- 
hvervslivet og  Danmarks  Statistik,  således  at 
erhvervslivet  har  muligheder  for  på  bag- 
grund af  relevante  statistiske  oplysninger  og 
analyser  bedre  at  tilrettelægge  sin  produk- 
tions- og  afsætningslinje. 


Arbejdskraft  og  kapital 

Mindre  tilgang  af  arbejdskraft,  skærpet 
konkurrence  og  en  hastig  teknologisk  udvik- 
ling vil  gøre  større  erhvervsinvesteringer 
nødvendige.  Sideløbende  hermed  har  det  of- 
fentlige et  øget  kapitalbehov. 

Derfor  må  det  offentliges  udgiftspolitik 
tilpasses  erhvervenes  investeringsbehov.  Det 
offentliges,  især  kommunernes,  investeringer 
må  i  højere  grad  dækkes  ved  selvfinansie- 
ring. Erhvervslivets  finansiering  må  lettes  og 
mulighederne  for  selvfinansiering  øges. 

Offentlig  støtte  til  enkeltvirksomheder  må 
principielt  undgås.  Det  forvrider  hele  er- 
hvervsstrukturen og  medfører  ofte  lavere 
økonomisk  vækst  for  landet  som  helhed,  end 
der  ellers  kunne  være  opnået.  Den  nødven- 
dige tilgang  af  risikovillig  kapital  skal  først 
og  fremmest  ske  over  den  private  opsparing. 

Dobbeltbeskatning  af  aktieudbytter  må  af- 
skaffes. For  at  stimulere  befolkningens  in- 
teresse for  at  eje  aktier  må  der  ske  en  lem- 
pelse af  kapitalvindingsskatten  for  småspa- 
rere og  i  det  hele  taget  en  forenkling  af  den- 
ne beskatningsform.  Opsparing  over  offent- 
lige fondsdannelser  må  indskrænkes  til  det 
omfang,  den  private  opsparing  er  utilstræk- 
kelig. 

Erhvervslivet  må  ved  åbenhed  og  bedre 
orientering  af  offentligheden  medvirke  til 
at  fjerne  ukendskab  og  mistro  til  erhvervs- 
liv og  kapitalmarked. 

Den  teknologiske  udvikling  gør  det  nød- 
vendigt, at  man  overvejer  særlige  afskriv- 
ningsregler, der  ansætter  den  afskrivnings- 
berettigede værdi  for  teknisk  udstyr  højere 
end  den  faktiske  anskaffelsespris. 

En  gennemgribende  analyse  af  problemer- 
ne på  hele  kapitalmarkedet  er  nødvendig. 
Banker  og  sparekasser  bør  i  højere  grad 
ligestilles.  En  øget  liberalisering  af  reglerne 

for     internationale     kapitalbevægelser     må 
gennemføres. 

For  at  sikre  størst  mulig  tilgang  af  ar- 
bejdskraft finder  Det  konservative  folkeparti 
det  nødvendigt. 

at  fremme  skatteomlægning  fra  indkomstbe- 
skatning til  forbrugsbeskatning, 
at  øge  arbejdskraftens  faglige  og  geografiske 

bevægelighed, 
at  udbygge  uddannelsesmulighederne, 
at  give   mulighed    for   yderligere    deltidsbe- 
skæftigelse og  opmuntring  af  den  ældre  og 
handicappede  arbejdskraft, 
at  begrænse  stigningen  i  det  offentliges  per- 
sonaleforbrug, for  at  erhvervslivet  kan  få 
dækket  sit  arbejdskraftbehov. 
I  det  omfang  det  er  nødvendigt  at  anvende 
gæstearbejdere,  må  disse  fuldt  ud  sidestilles 
med  danske  arbejdere  lønmæssigt,  socialt  og 
boligmæssigt.  Det  er  nødvendigt  at  formidle 
et  oplysningsarbejde  blandt  gæstearbejderne. 
Betydelige  produktivitets-  og  effektivitets- 
stigninger vil  kunne  opnås  gennem  ændrede 
ledelsesmetoder  og  dermed  skabelse  af  stør- 
re ansvar  og  engagement  på  ethvert  trin  i 
virksomheden.    Det   offentlige    bør    derfor   i 
samarbejde  med  organisationerne  oprette  et 
lederuddannelsescenter  og  gennem  forskning 
og  forsøg  medvirke  til  at  finde  frem  til  mere 
hensigtsmæssige  ledelses-  og  samarbejdsfor- 
mer. 


trakter.  Dette  indebærer,  at  staten  på  sær- 
lig risikofyldte  områder  påtager  sig  en  større 
økonomisk  risiko.  Det  er  derfor  rimeligt,  at 
denne  indsats  koncentreres  om  færre,  men 
store  projekter  inden  for  udvalgte  områder, 
hvor  mulighederne  for  gunstig  udnyttelse 
og  dermed  ønskværdige  resultater  må  anses 
for  særlig  gode. 


Forskning 


Øget  forskning  og  produktudvikling  er 
nøglefaktorer,  hvis  Danmark  skal  kunne 
hævde  sig  i  den  internationale  konkurrence, 
opnå  en  stadig  forøgelse  af  levestandarden 
og  en  sikring  af  den  fulde  beskæftigelse.  Den 
stærkt  voksende  forståelse  herfor  har  ført 
til  betydningsfuld  lovgivning  på  dette  om- 
råde. Forskning  og  produktudvikling  må 
have  en  høj  placering  i  den  nødvendige  prio- 
ritering af  de  offentlige  udgifter  i  de  kom- 
mende år. 

Forskningen  må  i  højere  grad  koordineres, 
så  overlapninger  undgås.  Kontakten  mellem 
forskning  og  erhvervsliv  må  udbygges. 

Ved  øget  långivning  kan  staten  sikre  ka- 
pitaltilførsel til  erhvervslivets  egen  forsk- 
ning, produktudvikling  og  markedsføring. 
En  sådan  hjælp  til  selvhjælp,  hvor  virksom- 
heden selv  bærer  en  del  af  risikoen,  bør  stå 
til  rådighed  for  alle  erhvervsområder,  og  en 
begrænsning  alene  hvile  på  en  vurdering  af 
virksomhedens  og  dens  projekts  egen  bære- 
kraft. 

Derudover  kan  staten  og  statsinstitutioner- 
ne som  indkøbere  til  de  betydelige  områder, 
der  forvaltes  af  offentlige  instanser,  udøve 
en  væsentlig  inspiration  til  erhvervslivets 
forskning  og  produktudvikling  ved  køb  af 
prototyper    og    afgivelse    ét    forskningskon- 


Landbruget 


En  i  international  sammenligning  usæd- 
vanlig lille  del  af  landets  arbejdsstyrke  pro- 
ducerer i  Danmark  befolkningens  fødevare- 
forbrug. Da  landbrugets  valutaindtjening  pr. 
beskæftiget  tillige  er  overordentlig  stor,  vil 
landbruget  fortsat  være  en  afgørende  faktor 
i  dansk  samfundsøkonomi. 

Derfor  bør  dansk  landbrugs  internationale 
konkurrenceevne  opretholdes,  og  landbrugs- 
sikringen  udformes  med  sigte  på  fortsat  ra- 
tionalisering, indtil  Danmark  opnår  med- 
lemsskab af  Fællesmarkedet. 

Gennem  specialisering,  mekanisering  og 
sammenlægninger  må  dansk  landbrug  i  løbet 
af  70'erne  kunne  opnå  samme  indtjenings-  og 
arbejdstidsvilkår  som  andre  erhverv.  Dette 
stiller  krav  om  en  modernisering  også  af 
ejerformerne  for  landbruget. 

Så  langt,  det  er  muligt  må  selvejet  beva- 
res, men  det  må  suppleres  med  adgang  til 
aktieselskabsform  ledsaget  af  en  indbygget 
forpagterlovgivning.  Der  må  desuden  ske  en 
liberalisering,  så  den  enkelte  landmand  frit 
kan  skabe  den  ejendomsstørrelse,  han  øn- 
sker. 

Landbrugets  kapitalkrav  giver  de  største 
problemer  for  de  unge  landmænd.  Staten  bør 
derfor  lette  generationsskiftet  gennem  over- 
gangsstøtteordninger,  ligesom  realkreditten 
må  tage  særlige  hensyn  til  generationsskif- 
terne. 

Unge  landmænds  uddannelse  skal  økono- 
misk sidestilles  med  al  anden  uddannelse. 

Før  markedsproblemerne  er  endeligt  af- 
klarede, bør  der  næppe  gennemføres  vidt- 
gående ændringer  i  landbrugssikringsordnin- 
gerne.  Kornordningerne  må  udformes,  så  de 
også  virker  hensigtsmæssige  i  en  situation 
med  kornoverskud.  Afviklingen  af  de  bestå- 
ende ejendomsskatter  videreføres.  Den  dår- 
ligste jord,  som  overgår  fra  landbrugsformål 
til  for  eksempel  nye  rekreative  områder,  må 
kunne  fritages  for  landbrugspligten. 

Også  i  landbruget  må  der  lægges  større 
vægt  på  produktudvikling,  især  af  animalske 
varer  -  også  med  henblik  på  at  finde  nye 
afsætningsmarkeder. 

Landbrucssikringen  bør  ændres  således,  at 
den  økonomiske  støtte  i  mindre  grad  tilfly- 
der organisationer  og  fonde,  men  i  stedet 
kommer  ud  til  den  enkelte  landmand. 

Balancens  økonomi 


FOR  den  økonomiske  politik  i  70'erne  er 
der  en  firedobbelt  målsætning:  Fortsat 
høj  økonomisk  vækst,  fuld  beskæftigelse,  en 
positiv  betalingsbalance  og  et  prisniveau,  der 
ikke  stiger  mere  end  prisgennemsnittet  på- 
vore  eksportmarkeder.  Målsætningen  kan 
kun  realiseres,  hvis  der  skabes  ligevægt  mel- 
lem de  fire  ønsker  og  ingen  af  dem  gennem- 
føres på  bekostning  af  de  andre.  Denne  lige- 
vægt forudsætter,  at  der  i  70'erne  føres  en 
effektiv  stabiliseringspolitik. 

Man  accepterede  i  60'erne  periodevis  for 
stærk  inflation  og  for  stor  uligevægt  på  be- 
talingsbalancen. Underskuddet  dækkedes 
med  en  omfattende  låntagning  i  udlandet. 

I  70'erne  må  denne  politik  ændres.  Rent 
bortset  fra  at  mulighederne  for  international 
låntagning  sandsynligvis  fortsat  vil  være 
begrænsede,  er  tiden  inde  til,  at  Danmark 
skaber  balance  i  sit  valutaregnskab.  Den  for 
store,  kortfristede  valutagæld  øger  risikoen 
for  pludselige  valutariske  kriser  og  sætter 
snævre  grænser  for  den  økonomiske  politiks 
muligheder  for  at  udjævne  konjunkturerne 
og  fastholde  en  høj  beskæftigelse. 

Krav  om  nedsættelse  af  arbejdstiden  og 
forbedring  af  lønningerne  vil  fortsat  presse 
på,  væksten  i  de  offentlige  udgifter  vil  lige- 
ledes fortsætte  på  grund  af  ønsker  om  bed- 
ring af  de  sociale  kår  og  større  behov  for  be- 
tydelige offentlige  investeringer,  og  industri- 
ens kapitalbehov  vil  være  stigende.  Danmark 
må  igennem  sin  egen  økonomiske  politik  selv 
klare  den  væsentlige  del  af  den  økonomiske 
saneringsopgave. 


Perspektivplanlægning 
nødvendig 

Det  stærkt  stigende  investeringsbehov  i 
erhvervslivet,  ønsket  om  større  privat  for- 
brug, stigningstakten  i  det  offentliges  drifts- 
udgifter som  følge  af  allerede  vedtagne  love 


og  det  voksende  behov  for  flere  offentligt 
finansierede  anlægsinvesteringer  vil  føre  til 
en  kamp  om  produktionsfaktorerne,  som 
uvægerligt  fremkalder  inflation.  Der  må 
derfor  gennemføres  en  langsigtet,  indbyrdes 
prioritering. 

Det  konservative  folkeparti  ønsker  ikke 
hverken  en  statsdirigeret  økonomi  eller  en 
ren  liberalistisk.  Det  vil  ikke  være  muligt  at 
sige  noget  endeligt  om,  hvor  stor  en  del  af 
nationalindkomsten,  der  skal  ledes  ind  gen- 
nem de  offentlige  budgetter,  men  det  er  væ- 
sentligt, at  stigningen  i  de  offentlige  udgifter 
tilpasses  stigningstakten  i  produktionen. 

For  at  virkeliggøre  dette,  vil  det  være  nød- 
vendigt, 

at  det  offentliges  øgede  efterspørgsel  efter 
arbejdskraft  og  kapital  ikke  hindrer  den 
private  sektor  i  at  præstere  en  procentuel 
produktionsstigning,  der  i  det  mindste 
er  på  højde  med  et  vesteuropæisk  gen- 
nemsnit, 
at  opstille  en  perspektivplan  med  en  priori- 
tering af  de  offentlige  udgifter  indbyrdes 
og  i  forhold  til  privat  forbrug  og  investe- 
ring, 
at  gennemføre   omfattende   rationaliseringer 

i  den  offentlige  administration,  og 
at  øge   effektiviteten    i    offentlige    virksom- 
heder. 


Industripolitik 


Det  vigtigste  middel  til  at  skabe  en  fortsat 
velstandsstigning  samtidig  med  ligevægt  på 
betalingsbalancen  vil,  som  hidtil,  være  øget 
produktion. 

Staten  bidrager  bedst  hertil  med  en  øko- 
nomisk politik,  som  holder  pris-  og  omkost- 
ningsniveauet på  linje  med  det  europæiske, 
men  derudover  bør  der  føres  en  egentlig  in- 
dustripolitik. 

Den  moderne  industriproduktion  kræver  i 
stigende  grad  forudgående  forskning,  som  er 
så  kostbar,  at  kun  meget  kapitalstærke  virk- 

somheder  kan  præstere  den.  Hvis  man  øn- 
sker at  bevare  industrien  på  danske  hænder, 
er  det  nødvendigt,  at  staten  går  ind  i  et  nært 
samarbejde  med  industrien,  dels  for  at  skabe 
finansieringsmuligheder  for  en  omfattende 
industriel  forskning,  dels  for  at  etablere  et 
fastere  samarbejde  mellem  industri  og  vi- 
denskab. 

Uden  en  sådan  industripolitik  vil  det  blive 
særdeles  vanskeligt  for  danske  virksomheder 
at  overleve  den  internationale  konkurrence. 
På  den  anden  side  vil  en  effektiv  og  omfat- 
tende støtte  til  industriel  forskning  netop 
kunne  give  den  danske  virksomhedstype, 
som  er  af  mindre  størrelse  end  de  domine- 
rende udenlandske  firmaer,  og  som  har  spe- 
cialiseret sig  i  kvalitetsprodukter,  en  særlig 
chance  for  at  placere  sig  på  det  internatio- 
nale varemarked. 

Mere  effektiv  penge- 
og  finanspolitik 

Den  klassiske  penge-  og  finanspolitik  har 
ikke  slået  til  i  sine  hidtidige  former.  Begge 
vil  fortsat  være  afgørende  midler  i  den  øko- 
nomiske politik,  men  de  må  moderniseres  og 
effektiviseres,  hvis  man  med  større  held  skal 
kunne  skabe  den  ønskede  ligevægt. 

Svingninger  i  renter  og  kurser  må  accep- 
teres som  naturlige  regulatorer  i  pengepoli- 
tikken. Nationalbanken  må  dog,  hvis  den  al- 
mindelige økonomiske  situation  gør  det  nød- 
vendigt, have  mulighed  for  gennem  frivil- 
lige, midlertidige  ordninger  med  pengeinsti- 
tutterne at  regulere  kreditmarkedet. 

Viser  de  frivillige  ordninger  sig  ikke  at 
slå  til  i  en  krisesituation,  kan  Nationalban- 
ken bemyndiges  til  at  fastsætte  likviditets- 
kvoter  og  kreditlofter  for  pengeinstitutterne, 
således  at  man  ad  den  vej  får  en  regulator 
på  udlånsvirksomheden. 

Statistikken  over  kapitalmarkedet  må  for- 
bedres, så  man  løbende  kan  følge  udviklin- 
gen i  kreditstrømmene. 

Det  må  gælde  som  en  hovedregel,  at  man 
lader  den  frie  markedsmekanisme  råde  på 
kapitalmarkedet,  men  opstår  der  påtræn- 
gende kapitalbehov  indenfor  særlige  områ- 
der, kan  kreditstrømmen  indirekte  påvirkes 
gennem  skattebegunstigelser,  rentetilskud, 
bedre  afskrivningsmuligheder  og  særlige 
garantiordninger.  Enhver  form  for  indirekte 
eller  direkte  styring  af  kapitalstrømmene  må 
dog  kun  finde  sted,  når  de  samfundsøkono- 
miske fordele  er  godtgjorte. 

Der  er  gennemfort  en  afgørende  ændring 
af  realki  I  strammere  vilkår 

for  1  intagnlng  pa  obligationsmarkedet,  dels 
ved  hjælp  af  lavore  lånegrænser  og  dels  ved 


kortere  løbetider.  Denne  reform  er  i  over- 
ensstemmelse med  Det  konservative  folke- 
partis ønsker  om  en  større  opsparing.  Afgø- 
rende for  reformens  succes  er  imidlertid,  om 
der  skabes  en  samfundsøkonomisk  forsvarlig 
balance  mellem  lån  til  boligbyggeri,  til  kom- 
munale formål  og  til  erhvervsinvesteringer. 

Kommunernes  låntagning  bør  i  højere 
grad  indpasses  i  den  almindelige  økonomiske 
politik. 

De  eksisterende  investeringsfonde  må 
udbygges  med  KONJUNKTURINVESTE- 
RINGSFONDE,  således  at  enhver  virksom- 
hed kan  henlægge  op  til  50  %  af  det  skatte- 
pligtige overskud  skattefrit  i  fonden.  I  en 
højkonjunktur,  hvor  man  ønsker  at  dæmpe 
aktiviteten,  kan  henlæggelserne  kræves 
båndlagte  i  Nationalbanken.  Skattefriheden 
og  forrentningen  af  indestående  i  National- 
banken vil  tilsammen  kunne  komme  til  at 
betyde  en  væsentlig  støtte  til  virksomheds- 
opsparingen,  samtidig  med  at  man  skærer 
toppen  af  højkonjunkturen.  Når  der  viser  sig 
tegn  til  nedgang  i  aktiviteten,  frigives  de 
bundne  beløb. 

På  lignende  måde  kunne  en  del  af  med- 
arbejdernes lønninger,  eventuelt  i  forbin- 
delse med  overenskomstfornyelserne  og  da 
som  en  andel  af  den  aftalte  lønstigning, 
henlægges  til  konjunkturinvesteringsfondene 
som  skattefri  opsparing,  enten  obligatorisk 
som  led  i  en  indkomstpolitik,  eller  frivilligt 
efter  den  enkelte  medarbejders  ønske.  For 
borgere,  der  ikke  enten  som  virksomheds- 
ejere eller  medarbejdere  direkte  kan  deltage 
i  opbygningen  af  investeringsfondene,  bør  en 
tilsvarende  ordning  etableres. 

En  udstrakt  anvendelse  af  investerings- 
fonde vil  fremkalde  en  større  selvfinansie- 
ring i  virksomhederne  og  øge  opsparingen 
både  i  virksomhederne  og  hos  borgerne.  Der 
bliver  desuden  meget  kort  tid  mellem  den 
politiske  beslutning  om  frigivelse  af  de 
bundne  beløb  og  stigningen  i  investeringer- 
ne, således  at  begyndende  arbejdsløshed  og 
økonomisk  tilbageslag  hurtigt  afværges.  I 
den  udstrækning  medarbejdernes  indskud  i 
investeringsfondene  anbringes  som  ansvarlig 
kapital  i  virksomheden,  skal  medarbejderne 
kunne  opnå  en  øget  medindflydelse  i  virk- 
somhederne. 

Også  i  70'erne  må  staten  i  højkonjunktur- 
perioder  have  et  overskud  på  budgettet,  men 
det  vil  samtidig  være  nødvendigt  at 
finanspolitikken  mere  effektiv.  Der  ma  ska- 
bes teknisk-administrative  muligheder  for  at 
gennemføre  hurtigere  og  hyppigere  ændrin- 
gs!   i  ile  indirekte  skatter  og  afgifter 

Ændringer  i  skattetrykket  -  stigninger  i 
højkonjunkturen  og  nedsættelser  i  lavkon- 
junkturen -  kan  skatteteknisk  hurtigt  gen- 
nemføres for  de  indirekte  skatters  vedkom- 
mende. 

Det  konservative  folkeparti  ønsker,  at 
indkomstskatten  lettes,  og  at  provenuet  i 
stedet  skaffes  dels  gennem  rationaliseringer 
i  administrationen  og  i  de  offentlige  virk- 
somheder, dels  gennem  en  stigning  i  de  in- 
direkte skatter.  Momsen  er  særlig  egnet  til 
en  sådan  skatteomlægning. 

En  skattereform  af  denne  art  ville  have 
den  fordel,  at  de  lavere  marginalskatter  vil 
fremme  udbuddet  af  arbejdskraft,  samtidig 
med  at  lysten  til  og  mulighederne  for  at 
starte  ny  selvstændig  virksomhed  øges. 

Liberal  indkomst-  og 

arbejdsmarkedspolitik 

Den  firedobbelte  målsætning  for  den  øko- 
nomiske politik:  at  fastholde  en  høj  vækst- 
rate, fuld  beskæftigelse  samtidig  med  et 
stabilt  prisniveau  og  ligevægt  på  betalings- 
balancen, har  siden  den  anden  verdenskrigs 
slutning  ikke  vist  sig  mulig  at  realisere. 
Fuld  beskæftigelse  medfører  tilsyneladende 
løn-  og  omkostningsstigninger,  som  giver  in- 
flationsagtige  prisstigninger,  for  stort  efter- 
spørgselspres  og  en  svækkelse  af  valuta- 
balancen. 

Man  må  derfor  erkende,  at  den  klassiske 
penge-  og  finanspolitik  ikke  har  været  til- 
strækkelig, og  man  må  forudse,  at  selv  de 
nævnte  metoder  til  en  modernisering  ikke 
alene  vil  være  nok.  Det  er  nødvendigt  i 
70'erne  at  kombinere  den  økonomiske  poli- 
tik med  en  egentlig  indkomstpolitik. 

Det  vil  dog  næppe  være  muligt  at  prakti- 
sere en  indkomstpolitik,  uden  at  den  kombi- 
neres med  en  omfattende  arbejdsmarkeds- 
politik, en  form  for  udbyttedelingspolitik  og 
sikkerhed  for  en  jævn  indkomst-  og  formue- 
fordeling. 

Med  en  liberal  indkomstpolitik  og  en  aktiv 
arbejdsmarkedspolitik  menes,  at  den  frie 
prisdannelse  med  konkurrence  mellem  pri- 
vate virksomheder  opretholdes  som  den  af- 
gørende faktor  i  markedssystemet,  men  at 
man  i  et  nært  samarbejde  mellem  den  poli- 
tiske ledelse,  arbejdsmarkedets  parter,  de 
offentligt  ansatte  og  erhvervsorganisationer- 
ne søger  at  påvirke  indkomstudviklingen  for 
alle  indkomstgrupper,  således  at  der  skabes 
ligevægt  på  betalingsbalancen  og  inflation 
undgås,  selv  om  man  har  en  høj  beskæftigel- 
sesgrad. Arbejdsløshed  som  sådan  forsvinder 
og  erstattes  af  midlertidige  omskolinger  og 
videreuddannelser. 

Indkomstpolitik  kommer  således  til  at  om- 
fatte løn-  og  arbejdsmarkedspolitik,  pris-  og 
konkurrencepolitik  og  erhvervsstrukturpoli- 
tik. 

En  langsigtet  indkomstpolitik  gennemføres 
bedst,  hvis  den  baseres  på  et  samarbejde  mel- 
lem   alle   deltagende    parter.    Den    må   altså 


helst  udspringe  af  politisk  enighed  og  af  et 
tillidsforhold  mellem  regering  og  folketing, 
arbejdsmarkedets  parter,  erhvervenes  orga- 
nisationer og  den  økonomiske  ekspertise. 
Nøgleordet  til  dens  succes  er  en  alsidighed, 
der  sikrer,  at  ingen  enkeltgruppe  ensidigt  må 
ofre  sine  interesser  til  fordel  for  andre,  sam- 
tidig med  at  den  ikke  låser  hverken  den  ek- 
sisterende erhvervsstruktur  eller  indkomst- 
og  formuefordelingen  fast. 

En  indkomstpolitik  efter  disse  retnings- 
linjer forudsætter  betydelig  tolerance  og  po- 
litisk samarbejdsvilje.  På  den  anden  side 
kan  man  ikke  længere  være  i  tvivl  om,  at 
Danmark  kan  ikke  opretholde  fuld  beskæf- 
tigelse og  fortsætte  den  hidtidige  velstands- 
stigning, hvis  ikke  der  skabes  ligevægt  på 
betalingsbalancen.  I  70'erne  står  vi  overfor 
et  enten-eller,  enten  at  måtte  vende  tilbage 
til  en  betydelig  ledighed  for  derigennem  at 
rette  betalingsbalancen  op,  eller  at  gennem- 
føre en  indkomst-  og  arbejdsmarkedspolitik. 
Det  konservative  folkeparti  vælger  ubetinget 
indkomst-  og  arbejdsmarkedspolitikken. 

Indholdet  i  den  frivillige  og  liberale  ind- 
komst- og  arbejdsmarkedspolitik  rummer 
for  det  første  det  element,  at  stigningen  i 
pengeindkomsterne  ikke  må  fremkalde  pris- 
stigninger, der  er  større  end  det  udenlandske 
gennemsnit,  for  det  andet  at  tilpasningsevnen 
i  det  økonomiske  system  bevares,  og  for  det 
tredie  at  man  undgår  for  stærke  sociale 
spændinger  på  grund  af  store  og  pludselige 
ændringer  i  indkomstfordelingen.  Men  alle 
parter  må  acceptere  ændringer,  som  er  en 
følge  af,  at  nye  produktioner  og  fag  afløser 
ældre. 

For  at  omsætte  denne  målsætning  i  prak- 
sis må  følgende  foranstaltninger  gennem- 
føres: 

1.  Det  vil  være  nødvendigt  med  en  løbende 
indkomststatistik,  omfattende  alle  ind- 
komstgrupper, således  at  parterne  i  det 
samarbejdsorgan,  der  har  ansvaret  for 
indkomstpolitikken,  til  stadighed  kan 
kontrollere,  at  de  grupper,  de  repræsen- 
terer, ikke  udsættes  for  voldsomme  fald  i 
deres  andel  af  den  samlede  indkomst  i 
samfundet. 

De  uheldige  sociale  virkninger  af  de 
langsomme  ændringer,  som  ikke  kan  og 
ikke  bør  undgås,  og  som  er  udtryk  for  en 
modernisering  af  erhvervsstrukturen,  bli- 
ver det  arbejdsmarkedspolitikkens  sag  at 
klare.  Skulle  der  vise  sig  forskydninger  i 
indkomst-  og  formuefordelingen,  som  er 
politisk  uønskede,  bør  de  ikke  forhindres 
ved  at  opgive  den  aftalte  indkomstpolitik, 
men  gennem  andre  foranstaltninger,  f.eks. 
ændringer  i  skatte-  og  afgiftslovgivningen 
og  i  socialpolitikken. 

2.  I  den  indkomstpolitiske  samarbejdsinsti- 
tution aftales,  på  grundlag  af  de  økonomi- 

ske  prognoser,  hvilken  ramme  der  må 
lægges  omkring  den  samlede  indkomst- 
stigning, og  hvorledes  de  enkelte  er- 
hvervsgruppers indkomstbevægelser  bør 
foregå  indenfor  den  samlede  ramme. 

3.  For  at  sikre  lønmodtagerne,  at  de  selv- 
stændige erhvervsindtægter  ikke  profite- 
rer på  indkomstpolitikken,  må  importen 
yderligere  frigøres,  så  konkurrencen  øges. 
Der  må  føres  en  aktiv  konkurrencepolitik, 
som  gennem  prisundersøgelser  og  priskon- 
trol til  stadighed  undersøger  områder, 
hvor  konkurrencen  ikke  er  tilstrækkelig. 
Hvor  der  er  mistanke  om,  at  udbytter  og 
avancer  går  ud  over  den  aftalte  indkomst- 
ramme, må  myndighederne  have  mulighed 
for  øjeblikkelige  indgreb  og  fastsættelse 
af  indkomst-  og  prislofter. 

4.  Det  er  vigtigt,  at  organisationerne  påtager 
sig  garantien  for,  at  lønrammerne  over- 
holdes. Det  er  sandsynligt,  at  man  for  at 
støtte  dem  i  dette  arbejde  må  finde  frem 
til  ændrede  ansættelses-  og  lønningsfor- 
mer,  som  bedre  modvirker  lønglidning. 
Overgang  til  funktionærstatus  for  flest 
mulig  vil  fremme  denne  udvikling. 

5.  Indkomstrammerne  kan  ikke  fastlægges 
for  lange  perioder  ud  i  fremtiden.  Der  må 
stadig  finde  justeringer  sted,  således  at 
ekspanderende  erhverv  ikke  hindres  i  at  få 
den  nødvendige  arbejdskraft. 

6.  Arbejdsmarkedspolitikken  vil  blive  en 
meget  væsentlig  del  af  indkomstpolitik- 
ken. 

Forudsætningen  for,  at  man  på  samme 
tid  kan  fastholde  en  høj  vækstrate  og  en 
lønramme,  er,  at  bevægeligheden  på  ar- 
bejdsmarkedet øges  betydeligt.  Det  vil 
være  nødvendigt  at  opbygge  et  omfattende 
omskolings-  og  uddannelsessystem,  hvor 
enhver,  der  bliver  arbejdsløs,  går  ind  i  en 
uddannelse,  enten  til  større  kvalifikatio- 
ner indenfor  samme  fag,  eller  til  andre 
fag,  hvor  der  er  større  efterspørgsel  efter 
arbejdskraft.  Begrebet  »arbejdsløs«  bør 
ikke  mere  eksistere.  Enten  er  man  i  ar- 
bejde, eller  man  er  under  midlertidig  ud- 
dannelse. Uddannelsen  tilrettelægges  i 
korte  intervaller,  således  at  man  hurtigt 
kan  forlade  den  og  vende  tilbage  til  ar- 
bejdet, når  efterspørgslen  atter  viser  sig. 
De,  der  er  under  uddannelse,  bør  have 
samme  løn,  som  de  modtog  i  deres  sidste 
beskæftigelse.  Arbejdsløshedsunderstøttel- 
sen som  sådan  forsvinder  og  afløses  af  ud- 
dannelsesfinansiering 

Den  ønskede  bevægelighed  på  arbejds- 


markedet vil  også  fremmes  af  en  ændret 
fagstruktur.  Overgang  til  industriforbund 
vil  gøre  arbejdsmarkedet  mere  smidigt. 
For  at  øge  den  geografiske  bevægelighed 
vil  det  være  nødvendigt,  at  der  er  boliger 
til  rådighed,  hvor  der  er  stigende  efter- 
spørgsel efter  arbejdskraft.  Ellers  vil  hele 
omskolings-  og  uddannelsespolitikken  ikke 
have  den  ønskede  effekt. 
7.  For  at  skabe  den  nødvendige  gensidige 
tillid  mellem  parterne  i  et  indkomstpoli- 
tisk samarbejde,  må  virksomhederne  i 
højere  grad  »åbne«  deres  regnskaber. 
Regnskabsaflæggelser,  som  bedømmes 
reelt,  vil  fjerne  megen  mistænksomhed  fra 
arbejdsmarkedets  forhandlinger  og  vil 
lette  parternes  forståelse  for  den  sam- 
fundsøkonomiske gevinst,  der  kan  opnås 
gennem  en  lønudvikling,  som  står  i  et  ri- 
meligt forhold  til  produktion  og  indtje- 
ningsevne. 

Indkomstpolitikken  vil  også  have  bedre 
muligheder  for  at  kunne  virkeliggøres, 
hvis  medarbejderne  i  virksomhederne  får 
en  øget  medindflydelse.  Det  ansvar,  som 
organisationerne  påtager  sig  for,  at  de 
indkomstpolitiske  aftaler  overholdes,  vil  de 
bedre  kunne  leve  op  til,  når  medarbej- 
derne gennem  andel  i  beslutningsmeka- 
nismen  også  har  indsigt  i  og  interesse  for 
virksomhedens  indre  funktioner  og  drifts- 
økonomiske bæreevne. 

Også  den  stigende  medejendomsret  til 
virksomhederne,  som  skulle  blive  følgen 
af  investeringsfondene  og  kommende  ud- 
byttedelingsordninger,  vil  øge  medarbej- 
dernes kendskab  til  virksomhedens  øko- 
nomiske forhold  og  dermed  samarbejds- 
viljen. 

En  effektivisering  af  penge-  og  finanspoli- 
tikken og  en  harmonisering  af  disse  to  for- 
mer for  økonomisk  politik  med  en  liberal 
indkomst-  og  arbejdsmarkedspolitik  vil  kun- 
ne give  Danmark  en  reel  chance  for  at  be- 
vare den  høje  beskæftigelse  og  en  høj  vækst- 
rate, samtidig  med  at  der  skabes  ligevægt  på 
betalingsbalancen. 

Denne  balancepolitik  vil  desuden  udjævne 
indkomst-  og  formuefordelingen,  skabe  bed- 
re samarbejdsforhold  mellem  arbejdsmarke- 
dets parter  og  mellem  dem  og  den  politiske 
ledelse,  og  den  vil  betyde  virkeliggørelse  af 
det  moderne  konservative  grundprincip,  at 
et  demokrati  først  bliver  reelt,  når  magten, 
også  den  økonomiske,  er  decentraliseret,  og 
n.ir  samtlige  borgere  har  en  andel  i  ejen- 
domsretten til  samfundets  kapital. 

I  Rationalisering  i  den  offentlige 
administration 


EN  lang  række  af  statsforvaltningens  op- 
gaver kan  ikke  længere  løses  effektivt 
indenfor  den  traditionelle  opbygning  af  fag- 
ministerier. Der  må  foretages  en  undersøgel- 
se af  den  traditionelle,  hundredårige  struk- 
tur i  centraladministrationen. 

Hvis  det  offentlige  i  1970'erne  skal  have 
mulighed  for  at  påtage  sig  nye,  store  opga- 
ver, er  det  tvingende  nødvendigt  at  tilrette- 
lægge en  mere  rationel  forvaltning.  Opgaver- 
ne må  placeres  der,  hvor  de  løses  enklest  og 
uden  unødvendig  dobbeltadministration.  Der 
må  sættes  stærke  politiske  kræfter  ind  på, 
at  tempoet  i  den  fortløbende  rationalise- 
ringsproces  stadig  øges,  og  at  der  bliver  taget 
nye'  initiativer. 

På  mange  områder  er  det  selve  lovgivnin- 
gen, der  er  årsagen  til  en  uhensigtsmæssig 
og  alt  for  personalekrævende  administration. 
Det  konservative  folkeparti  ønsker  derfor  en 
systematisk  gennemgang  af  hele  den  gæl- 
dende lovgivning  for 

at  få  afviklet  forældede  arbejdsopgaver,  hvis 
løsning  det  offentlige  ikke  fortsat  bør  be- 
skæftige sig  med, 
at  forenkle  lovgivningen,  så  meget  detalje- 
rede forskrifter  og  dispensationsbestem- 
melser undgås, 
at  forenkle  selve  administrationen  af  de  lov- 
bestemmelser, der  omhandler  opgaver,  det 
offentlige  skal  løse. 

De  mange  reformer,  der  allerede  er  iværk- 
sat, skal  videreudbygges.  I  kommunalrefor- 
men må  opgaveoverførslen  fra  staten  fort- 
sætte. I  løbet  af  1970'erne  skal  kommunerne 
have  det  fulde  økonomiske  ansvar  for  deres 
dispositioner.  En  økonomisk  udligningsord- 
ning mellem  mere  og  mindre  velstillede 
kommuner  vil  dog  fortsat  være  nødvendig. 

Offentlige  virksomheder,  der  leverer  varer 
og  tjenesteydelser  mod  betaling  beregnet  på 
grundlag  af  driftsomkostninger,  må  organi- 
seres som  selvstændige  virksomheder  med 
dispositionsfrihed  og  selvstændigt  ansvar. 
Det  gælder  for  eksempel  banedrift,  luft- 
havne, postvæsen,  telekommunikation,  el- 
værker, vandværker,  forbrændingsanstalter, 
varmeværker,  brandvæsen  og  renovations- 
virksomheder. 


Hvert  ministerium  må  opbygges  over  et 
departement  og  et  eller  flere  fagdirektorater. 
Departementernes  opgave  skal  være  det  lov- 
forberedende  arbejde,  planlægningen  og  se- 
kretariatsfunktionerne for  ministeren. 

Behandlingen  af  de  enkeltsager,  som  fort- 
sat skal  løses  af  staten,  henlægges  til  direk- 
toraterne. De  skal  tillige  udøve  det  nødven- 
dige tilsyn  med,  at  fastsatte  forskrifter  over- 
holdes. 

For  at  sikre,  at  der  tages  hensyn  til  de 
foreliggende  effektiviserings-  og  rationalise- 
ringserfaringer,  bør  der  oprettes  et  admini- 
strationsteknisk  lovkontor,  der  skal  gennem- 
gå alle  lovforslag  og  udkast  til  offentlige 
forskrifter.  Målet  må  være  en  personalebe- 
sparende  administration. 

Revisionsdepartementernes  kontrollerende 
virksomhed  bør  henlægges  under  Folketin- 
gets statsrevision..Den  skal  ikke  blot  være 
en  bevillingskontrol,  men  også  udøve  en  po- 
litisk og  økonomisk  kontrol  af  de  faktiske 
konsekvenser  af  gennemførte  love.  Udover 
en  budgetkontrol  vil  man  opnå  en  egentlig 
præstationskontrol. 

Statsrevisionen  skal  med  passende  mellem- 
rum tage  lovgivningen  op  til  en  vurdering 
for  at  få  konstateret,  om  den  tilsigtede  mål- 
sætning er  opnået,  og  om  det  er  sket  inden- 
for de  afstukne  økonomiske  og  personale- 
mæssige rammer. 

Grønland  og  Færøerne 


GRØNLANDS-politikkens  formål  er  at 
skabe  én  nation  ud  af  to  folk,  som  lever 
i  et  nationalt  fællesskab,  med  gensidig  re- 
spekt for  deres  kulturelle  særpræg. 

Det  er  en  uerstattelig  værdi  for  begge  folk, 
at  de  gensidigt,  i  kraft  af  hver  deres  livs- 
form, kan  fastholde  deres  folkelige  egenart 
indenfor  samme  rige. 

Den  vigtigste  opgave  i  Grønland  er  at  føre 
en  politik,  der  kan  formidle  mødet  mellem 
grønlandsk  og  dansk,  uden  at  den  grønland- 
ske eksistens  og  den  grønlandske  selvtillid 
går  tabt. 

Sigtet  i  den  hidtidige  Grønlands-politik 
har  været,  at  Grønland  hurtigst  muligt  skulle 
nærme  sig  et  dansk  niveau,  økonomisk,  so- 
cialt og  uddannelsesmæssigt.   Denne   politik 


har  medført  betydelige  skuffelser.  Store  dele 
af  den  grønlandske  befolkning  har  svært  ved 
at  tilpasse  sig  forandringerne.  Den  hastige 
indflytning  til  byerne  har  fremkaldt  ar- 
bejdsløshed og  alvorlige  sociale  og  menne- 
skelige problemer.  Der  mangler  grOnlæn- 
dere  i  næsten  alle  ledende  stillinger.  Den 
grønlandske  økonomi  nærmer  sig  ikke  ba- 
lance mellem  udgifter  og  indtægter.  Samti- 
dig har  man  lidt  et  kulturtab. 

Det  er  imidlertid  ikke  for  sent  at  lægge  om 
til  en  ny  Grønlandspolitik. 


Større  grønlandsk 
medansvar 


Grønlænderne  må  have  et  større  ansv.ir 
for  udviklingen.  Udviklingstempoet  må  brin- 
ges i  bedre  harmoni  med  den  grønlandske 
livsrytme.  Prisen  vil  være,  at  Grønland  ikke 
så  hurtigt  kan  nå  det  samme  tekniske  og 
økonomiske  niveau  som  Danmark.  Denne  be- 
taling er  grønlænderne  villige  til  at  yde.  De 
opnår  til  gengæld,  at  befolkningen  selvstæn- 
digt kan  finde  frem  til  sin  egen  livsform. 

Grønlænderne  må  lære  dansk,  mon  så 
længe  størstedelen  af  befolkningen  kun  taler 
grønlandsk,  vil  det  være  et  hårdt,  ;mdeligt 
formynderi  bevidst  at  standse  grønlandsk 
som  sprog  og  gennemtrumfe  dansk. 

Den  hidtidige  koncentrationspolitik.  som 
har  forsøgt  at  samle  befolkningen  i  nogle  få 
byer,  bør  bremses.  Man  må  i  højere  grad  re- 

spektere  den  bestående  samfunds-  og  fami- 
liestruktur og  ikke  presse  et  moderne,  ano- 
nymt byliv  igennem.  Byplanlægningen  må 
tage  hensyn  til  grønlændernes  særlige  livs- 
form. Grønlænderne  i  udstederne  må  have 
en  rimelig  chance  for  at  fortsætte  deres  til- 
værelse som  fiskere  og  fangere. 

Voksenundervisningen  må  udvides,  og  der 
må  gøres  en  yderligere  indsats  for  at  ud- 
brede kendskabet  til  familieplanlægning. 

Det  konservative  folkeparti  vil  støtte  en- 
hver grønlandsk  og  dansk  bestræbelse  på  at 
skabe  et  mindre  udfordrende  lønningssystem 
end  jødestedskriteriet.  Det  giver  de  udsendte 
danske  højere  lønninger  for  samme  arbejde, 
end  de,  der  er  født  i  Grønland,  kan  opnå. 
Det  er  motiveret  med  at  skaffe  tilstrækkelig 
mange  danske  til  Grønland,  men  det  har 
med  rette  været  genstand  for  stærk  kritik. 

Udsendte  danske  skal  gennem  omfattende 
kurser  have  bedre  indsigt  i  grønlandske  for- 
hold og  indføres  i  det  grønlandske  sprog. 

De  unge  grønlænderes  muligheder  for  fag- 
lig uddannelse  ved  virksomheder  i  Grønland 
må  forbedres.  Trods  usikre  udsigter  for  fi- 
skeriet vil  det  fortsat  være  Grønlands  ho- 
vederhverv. Men  det  er  nødvendigt  at  finde 
andre  erhvervsmuligheder.  Der  bør  investe- 
res i  turisme,  minedrift,  kunstindustri  og  let- 
tere industri. 

Finansieringsforholdene  i  Grønland  må 
forbedres.  Det  må  undersøges,  om  man  kan 
oprette  en  grønlandsk  erhvervsfond,  som 
kan  yde  garantier  i  en  startperiode,  give  lån 
og  direkte  støtte  samt  midlertidigt  købe  ak- 
tier i  virksomheder,  som  befolkningen  i 
Grønland  ønsker  at  sætte  i  gang. 

Privatiseringen  må  videreføres,  og  grøn- 
landske ønsker  om  overtagelse  af  Den  Kon- 


gelige   Grønlandske    Handels    virksomheJer 
støttes. 

En  administrativ  decentralisering  bør 
fremmes.  For  at  give  grønlænderne  større 
indflydelse  og  ansvar  må  kommunernes  selv 
stændighed  udvikles.  Det  synes  rimeligt,  at 
der  indføres  personbeskatning  i  Grønland. 
En  del  af  provenuet  bør  administreres  af 
kommunerne.  Udgifter  og  indtægter  skal  stå 
i  mere  direkte  forhold  til  hinanden. 


Erhvervsudvikling 
på  Farøerne 


Forholdet  mellem  Danmark  og  Færøerne 
er  fastlagt  i  hjemmestyreloven  af  1948.  Fær- 
øerne er  et  folk  med  sin  selvstændige  egen- 
art. En  videre  diskussion  om  yderligere  op- 
gavers overførsel  til  Færøerne  er  et  indre 
færøsk  anliggende.  Det  konservative  folke- 
parti vil  møde  ønsker  af  denne  art  med  po- 
sitiv forståelse,  hvis  de  er  udtryk  for  et 
standpunkt  med  klart  flertal  i  det  færøske 
folk. 

Samtidig  må  Danmark  anerkende  sine  for- 
pligtelser til  at  yde  administrativ  og  økono- 
misk bistand  til-  den  moderniseringsproces, 
der  skal  fastholde  den  unge  færøske  befolk- 
ning i  øernes  egen  udbygning. 

Fiskeriet  vil  fortsat  være  Færøernes  ho- 
vederhverv, men  da  dette  erhverv  er  stærkt 
konjunkturpræget,  må  der  lægges  vægt  på 
en  opbygning  af  industrigrene,  der  ikke  er 
direkte  knyttet  til  fiskeriet.  Textilindustri  er 
en  nærliggende  mulighed,  som  den  er  blevet 
.  det  for  Skotland. 

Der  må  etableres  en  konsulentvirksomhed, 
der  sagkyndigt  kan  bistå  eksisterende  og 
inspirere  nye  erhverv. 


Udenrigspolitik 

DANMARKS  udenrigspolitik  vil  i  det  næ- 
ste tiår  snarere  blive  bestemt  af  æn- 
dringer i  verden  omkring  os  end  af  udvik- 
lingen i  vort  eget  land. 

En  vurdering  frem  til  1980  er  behæftet 
med  mange  usikkerhedsfaktorer. 

Sandsynligheden  taler  dog  for,  at  Atlant- 
pagten og  Warszawapagten  vil  bestå  og  sta- 
tus quo  i  Europa  være  opretholdt.  Sovjet- 
tropper vil  formentlig  stadig  være  til  stede 
i  de  østeuropæiske  stater,  og  amerikanske 
styrker  vil,  omend  i  reduceret  antal,  være 
stationeret  i  Vesteuropa  -  ikke  mindst  for  at 
opretholde  magtbalancen. 

USA  og  Sovjet  vil  antagelig  enes  om  en 
begrænsning  af  det  nukleare  kapløb,  men  en 
vis  videreudvikling  af  antiraketsystemet  sy- 
nes sikker.  Til  gengæld  vil  flere  stater  blive 
atommagter. 

Vesteuropas  økonomiske  samling  vil  være 
fuldbyrdet.  Man  er  begyndt  på  den  politiske 
integration. 

Den  fattige  verden  -  ikke  mindst  Afrika  - 
vil  opleve  en  række  kup  og  oprør.  Trods  øget 
ulandshjælp  og  nogen  fremgang  i  udvik- 
lingslandene vil  afstanden  mellem  rige  og 
fattige  nationer  vokse. 

Udviklingen  kan  blive  præget  af  et  svælg 
mellem  den  teknologiske  ekspansion  og  en- 
ten åndelig  rodløshed  eller  materiel  umættet- 
hed. 

Stadig  hurtigere  nyhedskommunikation  og 
endnu  mere  omfattende  turisme  vil  skabe  en 
mere  nuanceret  kulturpåvirkning  og  men- 
neskelig kontakt  over  størstedelen  af  verden. 
Forståelsen  for  andres  problemer,  synspunk- 
ter og  vilkår  vil  vokse. 

De  tekniske  forandringer  vil  i  et  forceret 
tempo  gøre  det  vanskeligere  for  næste  gene- 
ration at  acceptere  eksisterende  normer.  De 
unge  vil  søge  nye  veje,  andre  forklaringer  og 
andr'  'lier. 

Østeuropas  og  Sovjetunionens  ungdom  vil 
stille  krav  om  materielle  og  demokratiske 
forhold.  En  ny  generation  i  den  fattige  ver- 
den vil  sikkert  nære  en  mere  nuanceret  util- 
fredshed. Dels  vil  forholdene  dér  være  i 
kaotiske,  dels  vil  b  i  erne  over  det  be- 

le blive  rettet  mod  flere  ansvai 


Uforudsete  hændelser  kan  ganske  revidere 
verdensbilledet.  En  krig  i  Mellemøsten  vil 
måske  konfrontere  USA  og  Sovjet  militært, 
og  derved  bringes  verdensfreden  i  fare.  Man 
kan  heller  ikke  overse  konsekvenserne  af 
reelle  oprør  i  østeuropæiske  stater  eller  af  et 
kinesisk  opgør  med  Sovjetunionen  i  Mongo- 
liet. 

I  den  situation,  der  her  er  opridset,  må 
Danmarks  udenrigspolitik  få  karakter  af  et 
både-og,  ikke  et  enten-eller. 


Sikkerhedspolitik 


Danmarks  sikkerhedspolitik  har  som  mål 
at  bevare  vort  lands  selvbestemmelsesret.  Vi 
må  derfor  opretholde  et  forsvar,  der  gør  det 
muligt  at  modstå  en  overrumpling. 

NATO  er  ved  selve  sin  eksistens  krigsfore- 
byggende.  Derfor  er  Danmarks  medlemsskab 
af  Atlantpagten  i  vor  nationale  interesse. 
Det  vil  være  åbenbart  for  en  eventuel  an- 
griber, at  et  angreb  på  Danmark  kan  udløse 
en  storkrig  med  vore  allierede. 

Udtræden  af  NATO  vil  udsætte  Danmark 
for  risikoen  for  et  isoleret  angreb  og  vil 
samtidig  forringe  en  effektiv  planlægning  og 
et  rationelt  vestligt  forsvarssystem. 

Derfor  skal  Danmark  forblive  som  medlem 
af  NATO,  sålænge  vi  ikke  på  anden  måde 
bedre  kan  sikre  os  imod  angreb.  Som  led  i 
hele  NATO's  system  må  vi  være  villige  til 
at  varetage  de  naturlige  forsvarsopgaver  for 
det  danske  territorium  med  de  dertil  sva- 
rende krav  til  styrkernes  størrelse  og  ud- 
rustning, eksistensen  af  en  effektiv  og  hur- 
tig varslingstjeneste  og  til  efterretningstje- 
nestens muligheder  for  at  løse  sine  opgaver. 
I  forsvaret  skal  indgå  et  effektivt  hjemme- 
værn, baseret  på  frivillig  deltagelse. 

Hvis  Danmark  ikke  kan  løse  sine  forsvars- 
opgaver,  vil  vi  blive  et  særligt  sårbart  led  i 
NATO-alliancen. 

Gennem   NATO's  politiske  organer  må  vi 

sammen    med    vore   allierede   søge   et   mere 

Itivt  samarbejde  med  Østeuropa  og  Sov- 

jet.  Derved  kan  NATO  virke  for  at  ned- 
trappe den  spænding,  som  er  baggrunden 
for  pagtens  eksistens. 

Gennem  1970'erne  vil  Europa  fortsat  være 
nødt  til  i  sin  sikkerhedspolitik  at  stå  sam- 
men med  det  nordatlantiske  område.  Det  er 
ikke  i  Europas  interesse,  hvis  et  isoleret  USA 
i  stigende  grad  skulle  søge  at  føre  udenrigs- 
politik hen  over  hovedet  på  Europa. 

Danmarks  sikkerhed  er  nøje  forbundet 
med  udviklingen  syd  for  vor  grænse.  Det  er 
derfor  en  afgørende  forudsætning  for  vor 
sikkerhedspolitik,  at  Vesttyskland  er  medlem 
af  NATO.  Samarbejdet  mellem  Danmark  og 
Vesttyskland  om  forsvaret  ved  landegrænsen 
og  i  Østersøen  bør  fastholdes,  også  fordi  det 
er  den  eneste  mulighed  for  dansk  indflydelse 
på  udviklingen  i  det  mellemeuropæiske  om- 
råde. 

Demokratiet  er  for  os  ikke  blot  en  natur- 
lig menneskeret,  men  også  en  forudsætning 
for  fredens  opretholdelse.  Danmark  må  af 
den  grund  udnytte  sit  medlemsskab  af  inter- 
nationale organer  til  at  modvirke  en  anti- 
demokratisk udvikling  hos  vore  partnere. 
NATO-alliancens  militære  værdi  beror  i  høj 
grad  på,  at  ingen  af  dens  medlemslandes  de- 
mokratiske styreformer  kan  drages  i  tvivl. 

I  takt  med  vor  verdensdels  politiske  og 
økonomiske  samling  bør  vi  udnytte  vore  mu- 
ligheder for  at  overtage  et  større  ansvar  for 
Europas  sikkerhed. 


Europa  og  Norden 


Bestræbelserne  mod  større  økonomiske 
enheder  må  fortsætte,  uden  at  den  nationale 
og  nordiske  egenart  sættes  over  styr.  Euro- 
pæisk og  nordisk  politik  rummer  intet  mod- 
sætningsforhold. Det  er  nødvendigt  både  at 
fastholde  vor  kulturelle  baggrund  og  at  sikre 
vore  økonomiske  og  politiske  muligheder  i  et 
samlet  Vesteuropa.  Danmark  må  støtte  Sve- 
riges og  Finlands  forbindelser  til  Fællesmar- 
kedet. 

Et  europæisk  fællesskab  bør  hverken  kon- 
centrere sig  om  sine  egne  snævre  økonomiske 
mål  i  et  lukket  marked  eller  glemme  sine 
egne  muligheder  for  at  præge  udviklingen 
ved  kun  at  føre  politik  ud  fra  en  idealistisk 
stræben. 

Danmark  bør  ved  eventuelt  medlemsskab 
af  EEC  yde  sin  indsats  for  at  styrke  sam- 
menholdet mest  muligt  også  gennem  en  har- 
moniseret, europæisk  lovgivning.  Enhver 
borger  bør  have  ret  til  at  bo  og  virke,  hvor 
han  vil.  Det  må  være  et  naturligt  mål  at 
stræbe  efter  en  fælles  europæisk  møntfod. 

Det  konservative  folkeparti  vil  arbejde 
for,  at  det  vesteuropæiske  fællesskab  med 
tiden  udvikler  sig  til  et  Europas  Forenede 
Stater.   Det  er  den   eneste  mulighed  for  at 


gengive  Europa  pladsen  som  en  verdensdel, 
der  foruden  at  løse  egne  problemer,  også  på 
lige  fod  med  supermagter  kan  have  afgøren- 
de indflydelse  på  verdenspolitikken. 

Fællesskabets  parlament  må  tillægges  væ- 
sentlige beføjelser,  og  parlamentsmedlem- 
merne vælges  ved  direkte  valg  i  de  enkelte 
medlemslande. 

Frem  mod  1980  må  Europa  ikke  kun  ud- 
vikle levestandarden  hos  sig  selv.  Europa 
må  placere  sig  som  et  område,  der  vil  op- 
hjælpe de  fattige  verdensdele.  Europa  må 
udnytte  muligheder  for  samarbejde  eller 
andre  former  for  øget  kontakt  med  Øst- 
europa. 

På  politisk  hold  må  forhandlinger  med 
østeuropæiske  lande  indledes  under  respekt 
for  de  nuværende  grænser.  Fællesskabet 
bør  stå  åbent  for  de  lande,  der  på  selvbe- 
stemmelsens grundlag  ønsker  at  deltage. 


FN  skal  styrkes 


Danmarks  og  Europas  politik  må  både  tage 
sigte  på  at  bevare  freden  og  på  at  tilveje- 
bringe den  størst  mulige  sikkerhed  mod  po- 
litisk pres. 

De  Forenede  Nationers  kompetence  må 
øges,  hvis  FN  skal  have  muligheder  for  vir- 
kelig at  medvirke  til  fred  i  alle  dele  af  ver- 
den. Generalsekretær  og  sikkerhedsråd  må 
have  større  mulighed  for  at  forebygge  og 
eventuelt  også  gribe  ind  i  truende  konflik- 
ter. Der  må  etableres  stående  sikkerheds- 
styrker, der  skal  kunne  gribe  ind  med  kort 
varsel. 

Lande,  der  ønsker  at  nyde  godt  af  FN's 
beskyttelse,  bør  være  forpligtet  til  at  mod- 
tage FN-styrker  og  beholde  dem,  sålænge 
FN  skønner,  at  der  er  behov  for  deres  til- 
stedeværelse. Medlemslande  skal  også  på 
visse  områder  underkastet  sig  afgørelser, 
der  træffes  af  en  FN-voldgiftsret. 

Danmark  må  vende  sig  imod  undertryk- 
kelse af  folkegrupper  som  følge  af  race,  re- 
ligion eller  politisk  indstilling.  Vi  må  derfor 
yde  politisk  støtte  til  afvikling  af  kolonial- 
isme og  undertrykkelse.  FN's  muligheder  for 
at  gribe  ind  overfor  folkedrab  og  lignende  i 
et  medlemsland  må  øges.  Det  kan  ske  ved 
oprettelsen  af  stående  sikkerhedsstyrker  og 
ved  at  gøre  FN  til  en  klageinstans  for  natio- 
nale mindretal. 

Der  bør  under  FN's  auspicier  også  oprettes 
et  internationalt  civilforsvarskorps,  som  i 
nødsituationer  -  og  efter  vedtagelse  i  gene- 
ralforsamlingen -  har  uhindret  adgang  til 
medlemslandene  for  at  kunne  yde  humani- 
tær hjælp. 

For  at  gøre  FN  mere  slagkraftig  bør  Kina 
drages  ind  i  den  internationale  samarbejds- 

politik.  Kina  skal  kunne  indtage  sin  plads  i 
FN  med  de  rettigheder,  som  for  øjeblikket 
tilkommer  Formosa-regeringen.  Formosa 
skal  forblive  som  almindeligt  medlem. 

Stemmeretssystemet  må  tages  op  til  vur- 
dering. Det  kan  i  visse  situationer  være 
uheldigt,  at  hvert  land  har  én  stemme  uden 
hensyn  til  landets  indbyggertal.  Ethvert 
lands  stemmeret  skal  suspenderes,  sålænge 
det  ikke  har  overholdt  sine  økonomiske  og 
andre  forpligtelser  overfor  FN. 

FN  må  udbygge  sine  hjælpeorganisationer 
overfor  de  fattige  lande.  Trods  nationale  bi- 
standsprogrammer er  det  nødvendigt,  at  FN 
i  stigende  omfang  står  som  koordinator  af 
undervisningsprogrammer  og  en  række  an- 
dre udviklingsinitiativer. 

Internationalt  og  nationalt  bør  man  gen- 
nem forskning  søge  at  skabe  større  viden  om 
de  forhold,  som  kan  påvirke  hele  befolknin- 
gers indstilling  og  skabe  grundlag  for  inter- 
nationale kriser  og  konflikter. 


Udviklingslandene 


De  rige  lande  må  senest  i  1975  yde  mindst 
1  procent  af  nationalproduktet  som  hjælp  til 
udviklingslandene. 

Hjælpen  skal  have  til  formål  at  udvikle 
det  stedlige  erhvervsliv  og  mindske  befolk- 
ningens sociale  nød.  Den  skal  kunne  ydes 
uden  hensyn  til  ideologisk  baggrund.  Men 
den  må  effektiviseres.  Den  internationale 
arbejdsdeling,  som  udviklingslandene  kan 
bidrage  til  gennem  forbedret  teknik  og  øko- 
nomi, vil  komme  alle  til  gode  i  form  af 
større  produktivitet. 

De  rige  lande  må  i  samarbejde  med  ud- 
viklingslandenes regeringer  og  de  interna- 
tionale organisationer  revidere  udviklings- 
hjælpens principper  og  metoder. 

Den  menneskelige  indsats  må  øges.  Der  er 
stadig  brug  for  frivillige,  men  deres  opgaver 
må  klart  defineres.  Målet  må  være  en  mere 
massiv  indsats.  I  højere  grad  end  hidtil  må 
man  kombinere  den  offentlige  støtte  med 
private  investeringer,  frivilligt  arbejde,  ud- 
dannelse og  eksperthjælp.  Kontakten  mel- 
lem de  udsendte  og  den  lokale  befolkning 
må  udbygges.  Det  er  mødet  mellem  dem,  der 
er  det  egentlige  grundlag  for  foreningen  af 


nationale  livsformer  med  europæisk  teknisk 
viden.  Det  er  harmonien  mellem  parterne, 
der  skaber  troen  på,  1 1  det  nytter. 

Udviklingslandene  .  å  have  større  mulig- 
hed for  at  udvikle  sig  til  industrisamfund. 
Derfor  må  verdenshandelen  liberaliseres. 

Private  investeringer  i  udviklingslandene 
har  vist  sig  at  være  de  mest  effektive.  Gen- 
nem særlige  skatte-  og  afskrivningsregler 
samt  garantier  må  danske  virksomheder  op- 
muntres til  at  øge  investeringerne  i  udvik- 
lingslandene. Der  må  skabes  et  nærmere 
samarbejde  mellem  yde-  og  modtagerland, 
så  man  undgår  ineffektivitet  i  administratio- 
nen af  bistanden. 

Ulandshjælpen  må  ydes  for  længere  peri- 
oder, så  modtagerlandene  får  bedre  mulig- 
heder for  at  planlægge  deres  udvikling. 
Hjælpen  bør  principielt  gives  uden  købs- 
klausuler.  Danmark  må  arbejde  for,  at  dette 
bliver  international  praksis. 

Udviklingslandene  må  hjælpes  til  at  kun- 
ne gøre  en  mere  effektiv  indsats  for  at  ud- 
brede kendskabet  til  familieplanlægning,  så 
den  stærke  stigning  i  folketallet  bremses. 


Nuanceret  både -og 

De  afgørende  faktorer  i  1970'emes  uden- 
rigspolitik kan  ikke  adskilles.  Der  bliver 
ikke  tale  om  et  enten-eller,  men  om  et 
både-og. 

Danmark  må  på  én  gang 

fremme  europæisk  sammenhold  og 
styrke, 

sikre  en  fortsat  atlantisk  alliance, 

fastholde  sin  egenart  i  et  nordisk  og 
europæisk  samarbejde, 

anerkende  sit  medansvar  for 
udviklingslandene. 

I  den  aktuelle  udenrigspolitiske  debat  bli- 
ver det  fortsat  mere  nødvendigt  at  udbrede 
kendskab  til  de  ikke  altid  lige  iøjnefaldende 
kendsgerninger  og  faktorer.  Kun  derved  kan 
vi  sikre  en  udenrigspolitisk  stillingtagen, 
der  ikke  svinger  med  øjeblikkets  stemning, 
men  som  først  og  fremmest  tager  hensyn  til, 
hvad  der  dybest  set  er  ønskeligt  for  os  og 
kommende  generationer. 


Yderligere  eksemplarer  kan  rekvireres  hos 

